Kurs i obuka za izradu keramike - Audio verzija\nUpravo zbog specifičnosti teme napominjemo da zainteresovani polaznici samo teorijski deo nastave mogu da prate preko interneta ili u jednoj od naših poslovnica, a da treba da izaberu da li će nastavi da pristupaju u grupi, kada je određeno prisustvo između četvoro i osmoro ljudi, odnosno u okviru individualne nastave ili takozvane poluindividualne, za koju je definisano da treba da je pohađa dvoje ljudi u isto vreme. Što se tiče praktičnog dela, on se organizuje u našim poslovnicama, to jest u specijalno opremljenom prostoru, u okviru koga će polaznici imati prilike da nauče kako funkcioniše rad na grnčarskom i sve ostalo što je važno, a kako bi mogli da izrađuju predmete od keramike.\nNakon što se bude opredelio, svaki polaznik će i da od strane ovlašćenog lica onog predstavništva naše institucije u kom se upisuje da dobije sve potrebne podatke koji se odnose na organizaciju izabrane vrste nastave.\nKada se organizuje poluindividualni kurs i obuka za izradu keramike ili nastava koja je namenjena za prisustvo jedne osobe, to jest takozvana individualna, očekuje se i da svako ko je zainteresovan za jednu od njih ima dogovor sa profesorom o načinu organizovanja. A to u stvari podrazumeva da oni treba i da se dogovore po kojoj dinamici će se ona vrsta obuke za čije praćenje su se odlučili organizovati, zatim kog datuma tačno će početi i u kojim terminima im odgovara da prisustvuju predavanjima.\nAko se obuka i kurs za izradu keramike organizuje u grupi, tom prilikom se zahteva prisustvo tačno određenog broja osoba, odnosno najviše ih može biti osmoro, a definisano je da je najmanji broj osoba potrebnih za formiranje grupe njih četvoro. Upravo zato je i navedeno kao jedini uslov za početak te vrste nastave baš formiranje grupe, a koja neizostavno mora da broji 4 osobe najmanje. Budući da Obrazovni centar Akademije Oxford ima obavezu da odredi kojom dinamikom i u kojim terminima će se ova vrsta nastave organizovati, ovlašćeno lice konkretnog predstavništva ove institucije će imati obavezu da obavesti sve prijavljene o tome, ali to jedino ima pravo da učini kada bude bilo prijavljeno dovoljno osoba, odnosno onda kada bude bila napravljena grupa koja broji četvoro ljudi najmanje.\nDa bi svi zainteresovani mogli da se prijave na najlakši mogući način, omogućeno im je da to učine onako kako im u tom trenutku najviše odgovara, što znači da mogu preko mejla, odnosno broja telefona jedne od naših poslovnica da izvrše prijavu. Ali možemo da izađemo u susret zainteresovanima ukoliko im odgovara da dođu lično u prostorije jedne od naših poslovnica i prijave se na taj način za pohađanje one vrste nastave čiji princip organizacije im najviše odgovara.\nPored toga, Obrazovni centar Akademije Oxford može na zahtev bilo koje kompanije da organizuje i ovu obuku za određeni broj zaposlenih, a kada je u pitanju korporativni kurs i obuka za izradu keramike. Predviđeno je da se ta vrsta nastave organizuje ili u prostorijama firme koja je zahteva, a ako to bude odgovaralo polaznicima možemo da im ponudimo da prate nastavu preko interneta ili u našoj poslovnici, stim da isključivo sve to zavisi od njihovih potreba, o čemu imaju obavezu da obaveste predstavnika organizatora na vreme.\nŠta izučava kurs i obuka za izradu keramike?\nKako se radi o osnovnom kursu, to je i određeno da se tokom početnog predavanja prisutni upoznaju sa pojmoj keramike kroz istoriju, ali i sa različitim vrstama alata koje se u navedenoj oblasti koriste. Tom prilikom će se prisutni upoznati i sa osnovnim osobinama koje keramički predmeti imaju, kao i sa čitavim postupkom njihove obrade.\nTakođe će obuka i kurs za izradu keramike da prisutnima omogući i da se upoznaju sa osnovnim znanjima koja se odnose na izradu skice, odnosno tehničkog crteža za konkretni predmet. A podrazumeva se da je ovaj deo usmeren na rad rukom, kako bi skica mogla da oslika želju i zamisao autora.\nPotom će predavači da predstave polaznicima takozvani grnčarski točak i način njegovog funkcionisanja, a posebno će obratiti pažnju i na pripremu materijala za obradu. Svakako će u tom delu da precizno objasne, a zatim i da pokažu polaznicima kako se pristupa stavljanju prethodno pripremljenog materijala, a posle toga će im objasniti i na koji način se grnčarski točak pokreće i kako se, uopšteno na njemu radi.\nSem toga će prisutni imati priliku i da nauče nazive mnogih drugih alata koji se prilikom izrade keramike koriste, a i na koji način je potrebno da budu korišćeni. Biće reči i o bojama koje se primenjuju u toj situaciji, ali i sa lakiranjem izrađenih proizvoda.\nDa bi neko koga kurs i obuka za izradu keramike zanima bio u mogućnosti da stekne sva ona znanja koja su konkretnim nastavnim programom predviđena, on će morati i da u potpunosti bude upoznat sa samim postupkom obrade izrađenih predmeta. Zapravo, to znači da će profesori objasniti polaznicima i na koji način se izrađeni proizvodi suše, ali i koliko je vremena potrebno da prođe da bi mogli da budu izlakirani i po želji ukrašeni.\nKako je u nastavu uključen i obavezan praktični deo, to i očekujemo da će svaki pojedinačni polaznik moći da izradi određeni proizvod, odnosno da će biti u mogućnosti da prvo uradi skicu i tehnički crtež za njegovu izradu, a potom i da će po tom nacrtu biti sposoban da pristupi njegovom oblikovanju na grnčarskom točku. Isto tako je vrlo važno da pomenemo da svi koji su zainteresovani da prate ovaj kurs običo nemaju nikakvo iskustvo, tako da i ne očekujemo da će njihov rad biti vrhunski, ali svakako očekujemo da će maksimalno korektno svaki pojedinačni polaznik moći da primeni znanja koja će prethodno naši predavači sigurno na najbolji način i preneti svima koji prisustvuju ovoj obuci.\nGde i kada se organizuje kurs i obuka za izradu keramike?\nMesto na kome će biti organizovana obuka i kurs za izradu keramike samo zavisi od potreba, to jest od zahteva pojedinačnog polaznika, jer se svako od njih, prilikom upisa mora opredeliti između praćenja nastave preko interneta i onog tipa kursa za koji je definisano da treba da bude sproveden u okviru jedne od poslovnica organizatora.\nKada su u pitanju termini u kojima se nastava organizuje i to isto tako zavisi isključivo od odluke svakog polaznika. Naime, u našoj ponudi je ne samo grupni kurs i obuka za izradu keramike, nego i nastava koja je predviđena za dve osobe u isto vreme, to jest poluindividualna, kao i ona vrsta za koju je definisano da treba da je prati isključivo jedan polaznik (individualna).\nNe samo da se razlikuje broj polaznikam već i način organizacije, kao i dinamika i termini za sve ponuđene vidove obuke, tako da to kod grupne nastave mora da odredi organizator, ali zato kod poluindividualne i individualne to isključivo treba da definiše polaznik i to sa nadležnim predavačem i koordinatorom za nastavu. On se sa njima takođe dogovara i o datumu kada će odabrana obuka i kurs za izradu keramike da počne.\nA da bi mogao da bude određen datum početka kod nastave koja se organizuje za više polaznika, to jest u grupi, zahteva se prvo da se napravi grupa, posle čega se i svi upisani obavestavaju o detaljima koji se odnose na njenu organizaciju.\nSem svih pomenutih tipova edukacije, zinteresovanima ćemo omogućiti da prate i korporativnu obuku, a tada se isključivo detalji koji se odnose na organizaciju definišu između predstavnika Obrazovnog centra Akademije Oxford i kompanije koja je zainteresovana za ovu vrstu kursa.\nNa koji način se sprovodi obuka i kurs za izradu keramike?\nSvaki prijavljeni treba da odluči da li će ovaj kurs da prati iz svog doma, a preko računara ili mu iz nekog razloga odgovara da izabranu vrstu nastave pohađa u našoj poslovnici.\nDefinisano je pravilima naše institucije da se u ponudi nalazi kako grupna obuka i kurs za izradu keramike, tako i individualna, ali i nastava za 2 osobe u isto vreme. A sa pravilima organizacije će biti upoznat svaki polaznik kada bude vršio upis, jer će na osnovu toga on i moći da se odluči koji tip nastave će da prati, to jest čiji način organizacije mu najviše odgovara.\nSobzirom na to da je određeno prisustvo između 4 i 8 polaznika u jednoj grupi, to znači da je prvo potrebno da se najmanje četvoro njih prijavi za pohađanje te vrste kursa, pa sa tim u vezi moramo istaći činjenicu da je način organizovanja nastave u grupi takav da isključivo Obrazovni centar Akademije Oxford ima pravo da u tom slučaju definiše dinamiku održavanja, odnosno tačne termine. Naravno, o tome će prijavljeni da dobiju informacije odmah pošto se bude upisalo dovoljno zainteresovanih i nakon što se u okviru konkretne poslovnice bude oformila grupa polaznika koji hoće da prate ili klasičnu ili onlajn nastavu.\nNaša institucija je u mogućnosti da ponudi i organizaciju korporativne obuke, koja je na prvom mestu namenjena za konkretan broj zaposlenih lica u nekoj firmi. A ona se sprovodi u skladu sa načinom koji će odrediti predstavnik zainteresovane organizacije i institucije organizatora.\nKoliko je određeno da kurs i obuka za izradu keramike traje?\nOd ukupno 60 radnih sati je sačinjena obuka i kurs za izradu keramike, a sve one osobe koje se opredele za grupnu vrste nastave će prisustvovati teorijskom i praktičnom delu u toku svake nedelje po 10 časova, tako da će ta vrste nastave da traje oko 6 sedmica. Imamo obavezu da istaknemo činjenicu da se kod ove vrste nastave definisanje dinamike i termina prepušta organizatoru, a te informacije bivaju prosleđene polaznicima tek kada se bude kreirala grupa od minimum 4 osobe.\nUkoliko polaznici žele da saznaju koliko traje bilo poluindividualni kurs i obuka za izradu keramike ili ona vrsta nastave koju će pohađa pojedinačni polaznik samostalno, to jest individualna, morate znati da mi ne možemo taj podatak da navedemo. Osnovni razlog za to jeste vezan za princip po kome se ta dva tipa nastave organizuju, pošto je dogovor o terminima i dinamici, kao i o datumu početka prepušten polaznicima i njihovim predavačima, to jest ovlašćenim licima konkretnog predstavništva naše institucije.\nUz to, takođe nemamo pravo da iznesemo ni podatak koliko traje korporativna obuka i kurs za izradu keramike, jer je i tom prilikom predvišen poseban način organizacije. A to znači da Obrazovni centar Akademije Oxford u toj prilici uvek nastoji da zahteve konkretnog klijenta u najvećoj mogućoj meri i ostvari, kako bi polaznici bili zadovoljni načinom organizacije tog specijalizovanog kursa.\nSpisak gradova za izradu keramike


Fabričke narudžbine porasle u junu su za preko dva puta veće nego što su predviđali ekonomisti\nIndustrijske narudžbine su u junu povećane za 27,9 posto u odnosu na prethodni mesec, pokazuju sezonski i kalendarski >> Pročitaj celu vest na sajtu SrbijaDanas.com << prilagođeni podaci Ministarstva ekonomije, prenosi agencija AP.\nGlavni ekonomista ING banke Karsten Brzeski rekao je da je nakon ukidanja mera zatvaranja zemlje u aprilu, u Nemačkoj uglavnom rast beležila privatna potrošnja dok je industrijska aktivnost zaostajala.\n- Današnji podaci ukazuju na to da bi industrija mogla da uhvati zamajac koji se uočava u ostatku ekonomije - naveo je Brzeski.\nNemačka privreda je pretrpela snažan udarac usled mera ograničenja tokom pandemije, pri čemu je u drugom kvartalu ove godine registrovala pad bruto domaćeg proizvoda od 10,1 posto, jer su izvoz i poslovne investicije drastično pali.\nMada su industrijske narudžbine u junu povećane, njihov broj je i dalje za preko 11 procenata ispod nivoa na kom su bile u istom mesecu prošle godine.\nNezavisne Novine: Zahuktava se njemačka industrija, sve više narudžbi\nBlic: ITALIJANSKA INDUSTRIJA NASTAVILA OPORAVAK Rezultati bolji od očekivanih


0\tOctober 26, 2019 1:35 am\n26. oktobra, samo čudaci izlaze u Virgin Hotels Chicago! Transformišemo Commons Club i Cerise Rooftop u cirkum uteruje strah u kosti i koji upada u oči. Od trenutka kada uđete, na svakom koraku videćete čudna ogledala, koja kao da najavljuju veče prepuno iznenađenja. Razni izvođači, bradata dama, kontorionisti, gutači vatre, i još dosta toga – nikad nećete znati na šta ćete naići.\nZapočnite noć uz DJ set legende TWIN SHADOW u klubu Commons na 26 – tom spratu.\nNajčudniji zakoni u Americi zbog kojih možete biti uhapšeni ili kažnjeni 0


Tri pacijenta UKC-a preminula od kovida, još jedan u Vranju | Pirot Info\nNaslovna VESTI Južne vesti Tri pacijenta UKC-a preminula od kovida, još jedan u Vranju\nTri pacijenta UKC-a preminula od kovida, još jedan u Vranju\nPrema zvaničnim podacima, u poslednja 24 sata preminulo je još 30 osoba od posledica virusa korona u celoj zemlji, a od tog broja, po podacima Univerzitetskog kliničkog centra u Nišu, na jugu su umrla četiri pacijenta koja su se lečila u Nišu i Vranju.\nNa kovid je, od poslednjeg preseka, testirano 11.657 osoba, a registrovano je 1.987 novih slučajeva zaraze.\nKako saopštavaju iz UKC-a, u kovid objektima u Nišu hospitalizovano je ukupno 234 pacijenta i kod njih 200 je potvrđeno prisustvo virusa\nOd ukupnog broja hospitalizovanih, potvrđenih pacijenata, 7 je priključeno na aparate za veštačku ventilaciju i nalaze se u jako teškom opštem stanju. Nažalost, uprkos svim naporima lekara niškog Kliničkog centra, 3 pacijenta, sa potvrđenim virusom je preminulo – saopštavaju iz UKC-a.\nJedan pacijent koji se od kovida lečio u Vranju takođe je preminuo, a u kovid bolnicama u Vranju ukupno je na lečenju 95 pacijenata, od koji je virus potvrđen kod njih 87.\nU kovid bolnici u Leskovcu trenutno je hospitalizovano 148 pacijenata, a kod 117 je potvrđeno prisustvo virusa.\n176 pacijenata hospitalizovano je u kovid bolnici u Kruševcu, gde su za poslednja 24 sata preminula još 3 pacijenta, a 130 pacijenata je sa pozitivnim nalazom na kovid.\nInače, među novozaraženim od korone je i novorođenče iz Medveđe, kako kažu u leskovačkom Zavodu za javno zdravlje, reč je porodičnoj infekciji jer je i majka pozitivna.\nBeba je u dobrom stanju i posle pregleda u UKC Niš vraćena je na kućno lečenje.\nPrethodni tekstPreko 20.000 cigareta zaplenjeno na Gradini i Preševu\nSledeći tekstKlavirski duo VD nastupio pred pirotskom publikom


Ministar trgovine SAD: Napad na Siriju „razonoda posle večere“ - 02.05.2017, Sputnik Srbija\nMinistar trgovine SAD: Napad na Siriju „razonoda posle večere“\nMinistar trgovine SAD Vilbur Ros rekao je da je raketni napad na Siriju „razonoda posle večere“ američkog predsednika Donalda Trampa i kineskog lidera Si... 02.05.2017, Sputnik Srbija\nvesti, svet, sirija, donald tramp, si đinping, vilbur ros\n10:28 02.05.2017 (Osveženo: 10:32 02.05.2017)\n© AP Photo / Vilbur RosVilbur Ros\n© AP Photo / Vilbur Ros\nMinistar trgovine SAD Vilbur Ros rekao je da je raketni napad na Siriju „razonoda posle večere“ američkog predsednika Donalda Trampa i kineskog lidera Si Đinpinga u rezidenciji Mar-a-Lago, navodi časopis „Tajm“.\nTramp pohvalio američke vojnike za dobar napad na Siriju\n8 April 2017, 18:10\n„Čim su poslužili desert, predsednik se obratio gospodinu Siju i rekao da želi nešto da mu ispriča, o lansiranju 59 raketa na Siriju. To je bilo kao razonoda posle večere“, rekao je američki ministar na godišnjoj konferenciji analitičkog centra Iinstitut Milken u Kaliforniji.\nAmeričkog predsednika pritom „nije ništa koštalo“ da organizuje ovu „zabavu“, dodao je Ros.\nU noći 7. aprila američka vojska izvela je po Trampovom naređenju raketni napad na sirijsku vazduhoplovnu bazu Šairat. Povod je bio incident sa hemijskim oružjem u provinciji Idlib, za čiju odgovornost Vašington bez dokaza optužuje Damask.\nRanije je Donald Tramp izjavio da mu je bilo teško da odluči da napadne Siriju, jer posle donošenja takve odluke mogu biti ubijeni i pogrešni ljudi.


Nekad trasa kanala, mesto za kupanje...\nUlica Marka Miljanova na Podbari uskoro bi trebalo da izgleda potpuno drugačije.\nUprava za građevinsko zemljište i investicije raspisala je javnu nabavku za njenu rekonstrukciju, a u okviru toga biće uređena kompletna kolovozna površina i osvetljenje.\nDotrajao kolovoz i pešačke staze, gužva u saobraćaju, nepostojanje biciklističke trake slika je jedne od najprometnijih ulica u najstarijem delu novog sada.\nRekonstrukcijom bi svi ti problemi trebalo da budu rešeni, što najviše raduje stanovnike ulice Marka Miljanova.\nPredviđeno je da na delu kolovoza od Beogradskog keja ka Venizelosovoj ulici bude po dve saobraćajne trake po smeru, u dužini od 100 metara, a da se na ukrštanju sa krakom ka toj ulici izgradi kružni tok.\n"Predviđeno je da sa obe strane budu parkinzi po 5 metara. Takođe celom dužinom te ulice od 550 metara predviđene su i biciklistička staza sa jedne strane i pešačka staze sa obe strane ulice, kao i zamena rasvete. Jako je velika frekvencija saobraćaja i bezbednost saobraćaja je dovedena u pitanje, jako je loš kolovoz i druge površine koje će se rekonstruisati tako da je po meni to bilo neophodno", kaže za RTV Nedeljko Kovačević, direktor Uprave za kapitalna ulaganja.\nPored toga, prema dokumentaciji biće posečeno 7 stabala, dok će se drveće koje se ne nalazi na projektovanoj trasi zadržati i zaštititi na odgovarajući način.\nProcenjena vrednost radova je više od 190 miliona dinara od kojih je uprava za kapitalna ulaganja izdvojila 180 miliona dinara, a ostatak je obezbedio grad.\nIstorija NS: Ajd na kupanje na Podbaru - Mali bački kanal povezuje Novi Sad i Mali Stapar


Održana 82. sednica Veća opštine Lajkovac - GEM info\nOdržana 82. sednica Veća opštine Lajkovac\nNa 82. Sednici veća opštine Lajkovac, koja je i poslednja u ovoj godini razmatrano je 22. tačke dnevnog reda. U okviru priprema za narednu skupštinsku sednicu kako se očekuje biće usvojen budžet opštine Lajkovac za 2019. godinu. Pored budžeta razmatrani su i prateći programi: za sport, vantelesnu oplodnju, učeničke i studentske stipendije, program unapređenja kvaliteta zdravstvene zaštite kao i lokalni akcioni plan za zapošljavanje.\nBudžet opštine Lajkovac će za razliku od prethodnih godina tokom 2019. godine biti za 100 miliona manji. Na raspolaganju u gradskoj kasi tokom naredne godine biće milijardu i 230 miliona dinara. Pored nacrta budžeta veće je usvojilo i prateće programe: za sport, vantelesnu oplodnju, učeničke i studentske stipendije, program unapređenja kvaliteta zdravstvene zaštite kao i lokalni akcioni plan za zapošljavanje. Usvojen je i plan JPKP “Lazarevac” za narednu godinu a među najznačajnijima je Program uređivanje građevinskog zemljišta opštine Lajkovac.\nPredsednik opštine Lajkovac Andrija Živković je istakao i Lokalni akcioni plan za zapošljavanje za koji je izdvojeno 14 400 000 dinara i planirano je zaposlenje 56 lica što je tri zaposlena više nego ove godine.\nI ove godine Domu zdravlja Lajkovac u okviru Programa unapređenja kvaliteta zdravstvene zaštite opredeljen je budžet u visini od 12 miliona dinara kojim je omogućen rad 6 terenskih ambulanti kao i prošle godine.


Merkelova: Iranu se ne sme dozvoliti da nabavi nuklearno oružje - 04.10.2018, Sputnik Srbija\nMerkelova: Iranu se ne sme dozvoliti da nabavi nuklearno oružje\nNemačka i Izrael se slažu da Iranu nikada ne bi trebalo dozvoliti da dođe u posed nuklearnog oružja, ali se njihovi stavovi razlikuju po pitanju kako postići taj... 04.10.2018, Sputnik Srbija\nvesti, svet, angela merkel\n© AP Photo / Markus SchreiberNemačka kancelarka Angela Merkel na sastanku kabineta u Berlinu\nNemačka i Izrael se slažu da Iranu nikada ne bi trebalo dozvoliti da dođe u posed nuklearnog oružja, ali se njihovi stavovi razlikuju po pitanju kako postići taj cilj, izjavila je danas nemačka kancelarka Angela Merkel tokom posete Jerusalimu.\n„Veoma smo uvereni i snažno delimo stav Izraela da sve mora da bude učinjeno da bi se sprečilo da Iran dobije nuklearno oružje. Ono gde nismo uvek ujedinjeni je put ka tom cilju“, navela je Merkelova.\nNemačka kancelarka je to izjavila na konferenciji za novinare sa izraelskim premijerom Benjaminom Netanijahuom.\nSud UN naredio Vašingtonu da ukine deo sankcija Iranu\n3 Oktobar 2018, 11:12\nMerkelova je dodala i da iransko vojno prisustvo u Siriji i Libanu predstavlja pretnju Izraelu, preneo je Rojters.\nNemačka kancelarka je prethodno posetila memorijalni centar i muzej posvećen žrtvama Holokausta Jad Vašem, u Izraelu, a u knjigu utisaka je upisala da su „Jevreji u Nemačkoj trpeli mržnju i nasilje za koje svet nije znao da su mogući“, prenosi Tanjug.\n„Kasnije je usledio zločin kome nema ravnog — sunovrat civilizacije — Holokaust“, napisala je nemačka kancelarka, prenosi AP.\nU pratnji direktora Jad Vašema Avnara Šaleva, Merkelova je, drugog dana posete Izraelu, učestvovala u memorijalnoj ceremoniji za šest miliona žrtava Holokausta.\nMerkelova boravi u Izraelu radi zajedničkih konsultacija dve vlade, a u njenoj pratnji je veći deo kabineta, velika delegacija privrednika i novi zvaničnik zadužen za borbu protiv antisemitizma.\nOčekuje se da će poseta nemačke kancelarke biti fokusirana na ekonomska pitanja, s naglaskom na inovacije, tehnološke i razvojne projekte.\nOvo je sedmi sastanak dve vlade otkako su Izrael i Nemačka uspostavile tu tradiciju pre 10 godina, napominje američka agencija.


DRŽAVA SUFINANSIRA DO MILION DINARA - Biljana Trifunović\nDRŽAVA SUFINANSIRA DO MILION DINARA\nKonkurs za podsticaj razvoja turizma i zanatstva na selu\nMinistarstvo poljoprivrede, šumarstva i vodoprivrede Srbije, raspisalo je Konkurs za dodelu podsticajnih sredstava za unapređenje ekonomskih aktivnosti na selu – turizma i zanatstva. Maksimalan iznos podsticaja po korisniku je milion dinara, a rok za podnošenje prijava je prvi decembar ove godine.\nPravo da koriste podsticaj imaju fizička lica koja su nosioci komercijalnog porodičnog poljoprivrednog gazdinstva, preduzetnici i pravna lica. Program se odnosi na podršku investicijama za izgradnju, dogradnju i adaptaciju objekata i nabavku opreme, a radi pružanja ugostiteljskih usluga u domaćoj radinosti ili seoskom turističkom domaćinstvu. Konkursom je obuhvaćen i program za podršku investicijama za nabavku opreme za bavljenje tradicionalnim zanatima koji su sertifikovani u skladu sa podzakonskim aktom kojim se uređuju poslovi koji se smatraju starim i umetničkim zanatima, odnosno poslovi domaće radinosti.\nPodsticaji za investicije se na osnovu ovog Konkursa dodeljuju kao namenska, bespovratna sredstva, u procentualnom iznosu od 30 odsto (ili 45 odsto, za podrućja sa otežanim uslovima rada u poljoprivredi) realizovane vrednosti investicije, odnosno aktivnosti, umanjene za iznos poreza na dodatu vrednosti. Između ostalog, pravo na korišćenje podsticaja, mogu da ostvare i svi koji u seoskim područjima pružaju turistima usluge smeštaja i usluživanja hrane i pića u objektima smeštajnih kapaciteta do 30 ležajeva. Kao i oni koji organizovanoj turističkoj grupi do 50 turista mogu da pruže ugostiteljske usluge\npripremanja i služenja hrane i pića, pod uslovom da turistička grupa ne koristi usluge smeštaja.\nUkoliko pravo na podsticaje ostvaruje fizičko lice – nosilac komercijalnog porodičnog poljoprivrednog gazdinstva koje je istovremeno i preduzetnik, ono može da podnese samo jednu konkursnu prijavu, bilo kao fizičko lice – nosilac komercijalnog porodičnog poljoprivrednog gazdinstva, bilo kao preduzetnik.\nKorisnik podsticaja dužan je da: pokretnu stvar odnosno nekretninu koja je predmet investicije za koju je ostvario podsticaje koristi u skladu sa predviđenom namenom sedam godina od dana isplate podsticaja; u tom roku ne sme ni da je otuđi ili ustupi drugim licima u zakup ili na upotrebu; sve vreme je dužan da svu dokumentaciju koja se odnosi na investiciju čuva; takođe i da omogući kontrolu poljoprivredne inspekcije. Najzad, korisnik podsticaja po Konkursu je obavezan da nepokretnost koja je predmet investicije za koju je ostvario podsticaje, vidljivo označi oznakom da je tu stvar sufinansiralo ministarstvo, dakle država Srbija. Izgled, domenzije i sadržaj te oznake ministarstvo tek treba da utvrdi!\nKonkursna prijava za dodelu podsticaja sa neophodnom dokumentacijom podnosi se slanjem konkursne dokumentacije putem pošte, preporučenim pismom, na adresu: Uprava za agrarna plaćanja, 15000 Šabac, Hajduk Veljkova broj 4–6.


Srbija – mirotvorac kao i uvek - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Srbija – mirotvorac kao i uvek\nSrbija se zalaže za mir i stabilnost u regionu ali preti slanjem vojske u Bosnu i Hercegovinu. Srbija ne želi da ugrozi teritorijalni integritet BiH i ne meša se u unutrašnje stvari te države, ališalje policiju na granicu u okviru zajedničke vežbe sa kolegama iz Republike Srpske. Konačno, Srbija ne podržava referendumu u Republici Srpskoj, ali oštro prekoreva visokog predstavnika za BiH koji mu se takođe protivi i organizovaće isti taj referendum na svojoj teritoriji.\nTokom sve četiri ratne godine, čak i u periodima nesuglasica sa političkim rukovodstvom sa Pala, Srbija je vojno pomagala ratnu mašineriju bosanskih Srba. Oficiri Vojske Republike Srpske dobijali su plate i brojne druge beneficije preko 30. kadrovskog centra Vojske Jugoslavije iz budžeta saveznog Ministarstva odbrane – do septembra 1994. godine preko računovodstvenog centra, posle toga Ratku Mladiću na ruke. Na taj način tokom rata u BiH plaćano je više od 4.000 oficira iz Republike Srpske. Još važnije, VRS je u potpunosti zavisila od logističke pomoći iz Srbije. Bez oružja, municije i vojne opreme koju je tokom rata neprestano dobijala od Vojske Jugoslavije rat ne bi mogla da vodi.\nVojska bosanskih Srba drži Sarajevo 44 meseca pod opsadom, ciljajući kroz artiljerijski i snajperski nišan (rekosmo otkud im oružje) stanovnike grada doslovno u svakoj banalnoj životnoj situaciji – dok kupuju na pijaci, čekaju u redu za vodu ili hleb, ili glume privid normalnosti hodajući ka školi i vozeći se tramvajem do posla. Vojska Republike Srpske bila je, dok su joj oficiri na platnom spisku Srbije, upregnuta u kampanju etničkog čišćenja zamišljene srpske teritorije u BiH tokom koje je počinjeno nebrojeno mnogo masovnih ubistava nesrpskih civila, a najveći broj preživelih proteran sa druge strane granice koja je unutar BiH 1992. godine iscrtana oružjem i municijom pristiglim iz Srbije. Kampanja zločina i nasilja kulminirala je genocidom u Srebrenici izvršenim puškama prosleđenim iz Beograda.\nSrbija u ratu u BiH navodno nije učestvovala na još jedan način – tako što je na teritoriju te države poslala svoje paravojne, policijske i vojne jedinice. Šešeljevci, arkanovci, Crvene beretke, Žute ose, Beli orlovi, Škorpioni, svi uredno ratuju na teritoriji BiH. Zatvaraju, zlostavljaju, siluju, zastrašuju civile u Zvorniku, Bijeljini, Doboju, Bosanskom Šamcu, Nevesinju, Mostaru, Trnovu, u svakoj bosansko-hercegovačkoj opštini u koju su kročili. I svi imaju čvršće ili labavije veze sa MUP-om Srbije i njegovom Državnom bezbednošću. I vojska povremeno šalje specijalce. U istočnoj Bosni i oko Sarajeva tajno ratuju Gardijska brigada, zatim 72. specijalna i 63. padobransko-diverzantska brigada VJ.\nPosted On 29th August 2019 ~ Comments Off on UN traži od BiH: Izvinjenje i odšteta za žrtve ratnog silovanja\nKomitet protiv torture Ujedinjenih nacija donio je odluku prema kojoj Bosna i Hercegovina treba da plati naknadu i da osigura javno izvinjenje žrtvama ratnog seksualnog


- Povećanja penzija iz Novembra zapravo i nisu povećanja, već se u PIO fondu knjiže kao dodatak penziji i biće ukinuta u Novembru ove godine.\nOvih dana se na društvenim mrežama pronela informacija , kako povećanja penzija koja je Aleksandar Vučić dao penzionerima u Novemrbu prošle godine, zapravo nisu povećanja, već samo privremeni dodatak koji će biti ukinut Novembra ove godine.\nNe znam da li znate , ali penzionerima se ono povecanje koje su dobili u Novembru, zvanicno knjizi u PIO Fondu kao dodatak na penziju,ne kao deo penzije i isplacuje im se samo do Novembra ove godine. Vucic laze i penzionere da im je nesto vratio, on im to isplacuje samo do Novemb\n— Stevanovic Vladimir (@VladimirStev) May 20, 2019\nU slučaju da su ove informacije tačne i da se navedena povećanja stvarno knjiže samo kao dodatak penzionerima, onda je to još jedna velika prevara države nad najstarijim građanima Srbije.\nInače ovo “navodno” povećanje penzije je bilo značajno samo za one koji su imali veće penzije od 50.000 dinara, pa su sa ovim dodatkom dobili 5.000 više, ali šta je sa penzionerima koji primaju 10.000 dinara, njihovo maksimalno povećanje je inosilo bednih 500 dinara.\nDemagogija je lenarni dodatak penzionerima sa manjim penzijama, kao i različiti procenti povećanja. Država mora da zadrži iste kriterijume kod isplata kao i kod određivanja i naplate doprinosa.\nU svakoj normalnoj državi postoje jasni parametri za usklađivanje rasta penzije, ali ne i u Srbiji, u Srbiji povećanje penzija zavisi od volje jednog čoveka, svi dobro znate kog.\nRelated Topics:penzijepenzioneripio fondpovećanje


U Beču održan drugi protest protiv rasizma - Svet - Dnevni list Danas\nPočetna » Svet » U Beču održan drugi protest protiv rasizma\nNekoliko hiljada ljudi okupilo se večeras u Beču u znak podrške protestima širom sveta protiv rasizma posle smrti Afroamerikanca Džordža Flojda tokom policijskog privodjenja.\n0Piše: Beta/AFP 05. juna 2020. 23.15\nSkup je održan ispred američke ambasade u glavnom gradu Austrije, a okupljeni, pretežno mladi, nosili su plakate sa natpisom „Promena dolazi“.\nPredsednik Austrije Aleksander Van der Belen pozvao je danas da se „saslušaju žrtve rasne diskriminacije“.\nSavet Evrope je ove nedelje u izveštaju naveo da u Austriji postoji „govor koji sve više naginje ksenofobiji“ i dodao da postoje naznake o policijskom „etničkom profilisanju“ posebno prema zajednicama muslimana i crnaca.\nBeč, Džordž Flojd, Protest, rasizamBeč\nBudimo nerealni, tražimo mogućečćžšđ


Grad Sarajevo poklonio 80 paketa članicama Udruženja \_”Žena žrtva rata\_” | Grad Sarajevo\nGrad Sarajevo poklonio 80 paketa članicama Udruženja \_”Žena žrtva rata\_”\nGradonačelnica Sarajeva Semiha Borovac i zamjenica predsjedavajućeg Gradskog vijeća Aida Habul posjetile su Udruženje "Žena žrtva rata" i njegovim članicama tom prilikom uručile 80 poklon-paketa sa osnovnim životnim namirnicama. Borovac i Habul razgovarale su sa članicama Udruženja koje su tokom agresije na BiH preživjele najteže oblike zlostavljanja i torture, a koje se danas nalaze u dosta teškoj socijalnoj situaciji.\n"Kao gradonačelnica i kao žena osjećam se obaveznom da pomognem ovim ženama koje su žrtve i svjedoci jednog stravičnog zločina. Došla sam ovdje da se lično upoznam sa njima i njihovim problemima. Dok se njihov status zakonski ne reguliše svi moramo pronaći način i mogućnosti da im pomognemo.", izjavila je gradonačelnica Borovac. Ona je istakla da je na sastanku sa predsjednicom ovog Udruženja dogovorila da Grad Sarajevo izdvoji određena sredstva za tekuće aktivnosti Udruženja, te da pomogne u rekonstrukciji krova na kući jedne od članica.\nPredsjednica Udruženja "Žena žrtva rata" Bakira Hasečić izrazila je zahvalnost gradonačelnici i Gradu Sarajevu što kao rijetki organi vlasti u BiH imaju razumijevanja za ovu kategoriju žena. "Ovaj gest gradonačelnice ima veliku vrijednost, najprije što je došla da lično razgovara sa ovim ženama, a zatim da im i u domenu mogućnosti na određen način pomogne. Ponosne smo što je Grad Sarajevo uz nas i što nas nikada ne zaboravlja.", dodala je Bakira Hasečić.


300.000 godina drevnih blaga na izložbi | Novine Toronto\n300.000 godina drevnih blaga na izložbi\nIzložba koja je otvarena u petak u berlinskom muzeju Gropijus Bau otkriva kako su rat, umetnost i migracije ostavljali svoj pečat u Nemačkoj od kamenog doba.\nNeandertalske sekire pokazuju kako su naši drevni rođaci pobegli na jug od nastupajućeg ledenog doba, što je prvi konkretniji dokaz postojanja klimatskih izbeglica, dok "Venera iz Hole Felsa" od slonovače i slične gravure datirane između 40.000 i 35.000 godina pre nove ere svedoče o fascinaciji ranih Evropljana ženskim telom, koja ni do danas nije napustila umetnike.\n"Osnovi evropskog zajedničkog kulturnog nasleđa sežu hiljadama godina unazad", rekla je Kristina Hak, zamenica šefa Berlinskog državnog muzeja koji je pomogao u prikupljanju predmeta iz muzeja širom Nemačke.\n"Migracije nisu majka svih problema. One su početak svih inovacija", rekao je direktor berlinskog Muzeja praistorije i rane istorije Matijas Vemhof.\nNemački kovači kopirali su rimske šlemove i kasnije dizajnirali sopstveno oružje, a mačevi "Ulfbreht" bili su poštovani i cenjeni od ratnika širom Evrope u srednjem veku.


Zamjenik ministra vanjskih poslova Bosne i Hercegovine Josip Brkić se 13. oktobra 2017. godine u Stuttgartu sastao sa državnom sekretarkom za političku koordinaciju u Državnom ministarstvu Baden-Württemberga Theresom Schopper.\nNa sastanku je razgovarano o pitanjima saradnje, najjače razvijene pokrajine u Njemačkoj, Baden-Württemberga u cilju pomoći Bosni i Hercegovini na putu približavanja Evropskoj uniji, u oblasti obrazovanja, turizma, saradnje na regionalnom nivou, posebice na polju ekonomije.\nZamjenik Brkić zahvalio se na dosadašnjoj podršci i angažmanu SR Njemačke u procesu evropskih integracija BiH, istaknuvši odlučujuću ulogu te države kojom je odblokiran proces integracija BiH, kroz novi pristup EU za BiH. Od velikog je značaja zadržati fokus Njemačke na podršci reformskom i integracijskom putu BiH i nakon nedavno održanih izbora u Njemačkoj. Također, zamjenik Brkić se zahvalio na potpori Njemačke u ekonomskom i infrastrukturnom povezivanju zapadnog Balkana. Za BiH je, pored važnosti nastavka reformskog i integracijskog procesa, od suštinskog značaja integracija cijelog regiona zapadnog Balkana u EU, kako za političku i ekonomsku stabilnost, tako i za sigurnost čitave Evrope.\nUpoznao je sagovornicu sa najnovijim dešavanjima u procesu pristupanja BiH Evropskoj uniji, i izrazio očekivanje da će BiH dobiti status zemlje kandidata, do polovice naredne godine. Za BiH ne postoji alternativa i nepotrebno odugovlačenje i nedostatna podrška zemalja članica mogla bi ugroziti ovaj proces.\nDržavna sekretarka Schopper je iznijela pitanja gdje bi se pokrajina Baden-Württemberg mogla snažnije uključiti u cilju pomoći BiH na putu približavanja EU. Kontinuirano se ističe potreba za uvođenjem dualnog obrazovnog sistema u BiH. Ekonomiji su potrebni kadrovi koji su stručni, specijalizovani i sposobni, a dualno obrazovanje proizvodi upravo takvu radnu snagu. Njemačka može dati ekspertizu kroz svoj uspješan sistem dualnog obrazovanja, kao i nastavak razvojne saradnje, čime bi se smanjila visoka stopa nezaposlenosti mladih.\nU pristupanju evropskim integracijama, naglasila je neophodnost nastavka reformskog procesa.


Zbrka.com - Georgiev traži devojku na internetu - Zanimljivosti i Jet Set\nNaime, popularni Barba na svojoj „fejsbuk“ stranici u odeljku „info“ promenio status i jasno stavio do znanja da je bez partnerke i da je zainteresovan da upoznaje žene!\nIako je još pre tri godine najavljivana svadba, čini se da se Georgievu nimalo ne žuri, osim što je i dalje opterećen sakrivanjem privatnog života od javnosti.\nNjegov status na „fejsu“ veoma čudi, pogotovo što su, prema poslednjim informacijama, on i njegova devojka i bivša PR menadžerka Irena Market nedavno iznajmili stan u užem centru Beograda i započeli zajednički život.\nDoduše, par je imao i nekoliko prekida, od kojih se poslednji dogodio pre nekoliko meseci, ali su ubrzo posle toga fotografisani kako ispijaju piće u jednom kafiću na zemunskom keju.\n- Irena je odlično upoznala Vlada još kad je počela da radi u njegovoj firmi „VG ART studio“, tako da je bila spremna da ga prihvati baš takvog kakav je! Budući da je poznat kao radoholičar kome je, uz to, potrebna i izvesna sloboda, bila mu je potrebna izuzetno tolerantna i razumna devojka kojoj neće smetati njegov način života i brojne obaveze - priča za „Alo!“ dobro obavešteni izvor blizak ovom paru.\n- O porodici još ne razmišljam, trenutno mi se svira, druži, živi...


Nova Podbara: Na mestu kuća višespratnice - novi vrtić, škola, sportski park, parking-garaže...\nU budućnosti će se na mestu kuća graditi stambene zgrade\nNacrt plana detaljne regulacije Podbare, koji je na uvidu do 9. januara, predviđa nastavak transformacije tog naselja u deo grada namenjen mahom višeporodičnom stanovanju, s pratećim javnim službama.\nTo znači da će se u budućnosti na mestu kuća graditi stambene zgrade s tri i više spratova.\nOsim višespratnica, urbanisti na Podbari planiraju obrazovne i zdravstvene ustanove, različite poslovne objekte, sportski park, merno–regulatornu stanicu, kao i rekonstrukciju i izgradnju novih saobraćajnih, ali i javnih površina.\nPlanom je obuhvaćen prostor površine 31,54 hektara, koji je ograničen: Temerinskom, Venizelosovom, Filipa Višnjića, Marka Miljanova, Milana Rakića, Marka Nešića, Đorđa Rajkovića i Almaškom ulicom. Područje je podeljeno na četiri urbanističke celine.\nU jednom od tih kvartova predviđen je linijski centar uz Temerinsku i Venizelosovu, kao i niz poslovnih, poslovno-stambenih i stambenih objekata.\nDruga urbanistička celina obuhvata centralni i ujedno najveći deo planom obuhvaćenog područja, koji je namenjen višeporodičnom stanovanju velikih i srednjih gustina, opštegradskom centru, kao i javnim službama ali i za višespratnu garažu.\nTreću celinu čine zone porodičnog stanovanja uz Ulicu Filipa Višnjića i poslovanja uz Venizelosovu, a u tom kraju se, kako je navedeno, nalaze tradicionalni objekti karakteristični za Podbaru.\nČetvrta urbanistička celina obuhvata deo Almaškog kraja, koji je evidentiran kao kulturno-istorijska celina koja uživa prethodnu zaštitu i namenjena je višeporodičnom i porodičnom stanovanju, visokom obrazovanju i kulturi.\nPlan detaljne regulacije Podbare u Novom Sadu na uvidu je do 9. januara, a moguće ga je pogledati u zgradi Skupštine grada, u prostorijama Mesne zajednice “Podbara”, u prostorijama JP “Urbanizma” i na sajtu tog preduzeća, i to do 9. januara.\nDok traje javni uvid pisane primedbe i sugestije na plan podnose se Gradskoj upravi za urbanizam i građevinske poslove u Školskoj , a javna sednica Komisije za planove, na kojoj će se razmatrati prispele primedbe, održaće se 16. januara.\nnekretnine Novi Sad podbara


Irena Vujovic: Uredjenje Savskog trga menja lice Savskog venca :: Gradska opština Savski venac\nUređenje Savskog trga je jedan o najznačajnih projekata koji menja lice Savskog venca – poručila je danas predsednica opštine Irena Vujović, nakon obilaska radova na rekonstrukciji Savskog trga sa zamenikom direktora „Beograda na vodi“ Aleksandrom Trifunovićem.\n-Veliki broj radnika se danas nalazi ovde i očekujemo u narednih nekoliko meseci kompletno uređenje Savskog trga, koji će biti najlepša pešačka zona, sa puno novih stabala i travnatim površinama – rekla je Vujovićeva.\nOna je navela da već sada može da se vidi obnovljena fasada na zdanju nekadašnje Železničke stanice, koja će biti pretvorena u muzej.\n-Pre nekoliko dana puštena je probna rasveta što je izazvalo veliko oduševljenje građana koji žive u okolnim zgradama – rekla je Vujović.\nOna je dodala da se pored uređenja infrastrukture na Savskom trgu očekuje i postavljanje spomenika Stefanu Nemanji, koji će biti visok oko 23 metra i krasiće centralni deo trga.\n- Savski trg je jedan od najznačajnih projekata na opštini, koji menja lice Savskog venca. Zahvaljujući projektu Beograd na vodi i rekonstrukciji Savskog trga, ovaj deo naše opštine postaje centar Beograda – istakla je Irena Vujović.\nPredsednica opštine je navela da je u prethodnom periodu na Savskom vencu mnogo urađeno i ujedno najavila nove projekte koji će, kako je rekla, uticati na poboljšanje kvaliteta života građana.\n-Paralelno sa velikim projektima koji se, zahvaljujući viziji i hrabrosti predsednika Aleksandra Vučića i Vladi Republike Srbije, realizuju na opštini, u prethodne četiri godine obnovljeno je 26 ulica, uređeni su parkovi, izgrađeno je šest novih igrališta. Renovirali smo vrtiće, osnovne škole, sale za fizičko smo kompletno obnovili, a ono što je najbitnije bavili smo se građanima, osluškivali njihove potrebe, izlazili u susret njihovim inicijativama i omogućili puno besplatnih programa, kako za najmlađe, tako i za najstarije sugrađane – rekla je Vujovićeva.\nOna je dodala da je trenutno aktuelno uređenje fasada i ulaza stambenih zgrada na teritoriji opštine jer to je, kako je navela, ono što su građani želeli.\n- U prethodnom periodu smo obnovili ulaze u 30 stambenih zgrada i nastavićemo istim tempom. Takođe, radimo i rekonstrukciju unutarblokovskih saobraćajnica. Radovi su kompletno završeni na dve lokacije, u naselju Stjepan Filipović i u Sime Lozanića, a predstoji nam izvođenje radova na još pet lokacija. Uradili smo puno, ali ima i dosta toga što će se uraditi u narednom periodu i što će uticati da građani Savskog venca imaju još bolje uslove za život, kakve i zaslužuju – poručila je Irena Vujović.\nAleksandar Trifunović, zamenik generalnog direktora "Beograda na vodi", je rekao da radovi na Savskom trgu napreduju i da se uskoro očekuje da spomenik Stefanu Nemanji stigne iz Rusije, kao i da krene montaža spomenika.\n-Završili smo kompletan temelj za spomenik. Pored toga, izmestili smo saobraćaj na obod trga i samim tim se oslobodio veliki prostor za pešake. Oko 20 hiljada kvadrata će zauzeti površina podijuma, trga i bočnih strana podijuma, čime se stvara jedan multifunkcionalni prostor pogodan za organizovanje različitih događaja. Ono što praktično diktira dinamiku i završetak svih radova na Savskom trgu jeste izgradnja kompleksnog hidrotehničkog objekta – kanalizacione crpne stanice, koja će u potpunosti zameniti crpnu stanicu koja sada postoji ispred bolnice Sveti Sava - rekao je Trifunović.\nOn je dodao da će na Savskom trgu biti zasađeno oko 300 novih stabala.\n- Mi smo već krenuli sa sadnjom platana. Zasadili smo nekoliko platana na obodu trga uz saobraćajnicu. Vodimo računa o zelenilu, ne samo na ovoj celini, već u celom projektu Beograd na vodi - naglasio je Trifunović.\nOn je naveo da je trenutno za kolski i tramvajski saobraćaj prohodan pravac Nemanjina - Karađorđeva u oba smera, te da se u narednom periodu očekuje puštanje pravca Nemanjina - Savska ulica.\n- Kada se ova celina privede kraju, zajedno sa rekonstrukcijom fasade, krova, dekorativnih elemenata, postavljanja rasvete na staroj zgradi Železničke stanice, ovo će biti svakako jedan od najlepših delova grada - zaključio je Trifunović.


Napravljen prvi programabilni nanoprocesor na svetu - Automatika.rs\nNaslovna Vesti Novi proizvodi Napravljen prvi programabilni nanoprocesor na svetu\nNapravljen prvi programabilni nanoprocesor na svetu\nNaučnici Harvard univerziteta i inženjeri korporacije MITRE zajedno su razvili i demonstrirali prvi programabilni nanoprocesor u svetu. Revolucionarni prototip kompjuterskog sistema opisan u radu koji se pojavljuje u časopisu Nature, predstavlja značajan korak napred u kompleksnosti računarskih kola koja mogu da se integrišu komponentama nanometarskih razmera. Ovo takođe predstavlja napredak, jer ultra-tanka nanokola mogu biti programirana elektronski kako bi se izvršavala brojne aritmetičke i logičke funkcije.\nRad je omogućen zahvaljujući napredku u dizajniranju i sintezi nanowire celina. Ove nanowire komponente sada pokazuju reproduktivnost potrebnu da se izgrade funkcionalna elektronska kola na način koji je nemoguće izvesti tradicionalnim pristupom. Štaviše, ova arhitektura je potpuno skalabilna, omogućavajući postavljanje mnogo većih i funkcionalnijih nanoprocesora.\nDodatna karakteristika ovih kola je da rade sa mnogo manje energije, jer nanovodovi sadrže tranzistore koji imaju "trajna" stanja. To znači da za razliku od konvencionalnih tranzistora u mikroračunarskim kolima, kada se nanowire tranzistori programiraju ne zahtevaju dodatne troškove električne energije za održanje memorije.\n"Zbog svojih veoma malih veličina i malih potreba za energijom, ova nanoprocesorska kola omogućavaju stvaranje mnogo manjih i lakših senzora i potrošačke elektronike", izjavio je ko-autor rada Shamik Das, vođa inženjera MITRE Nanosystems grupacije.\n"Ovaj novi nanoprocesor predstavlja prekretnicu ka ostvarivanju vizije o nanokompjuteru koju je prvi put predstavio fizičar Ričard Fejnman pre više od 50 godina", rekao je James Ellenbogen, šef naučnika MITRE.\nKo-autori ovog rada su četiri člana laboratorije "Lieber" na Harvardu: Hao Yan, SungWoo Nam, Yongjie Hu i Hwan Sung Choe. Istraživački tim MITRE čine Shamik Das, James Ellenbogen i šef laboratorije Jim Klemic. Komrporacija MITRE je neprofitabilna organizacija koja se bavi inženjeringom, razvojem i istraživanjima.\nProjekat je finansiran od strane Ministarstva odbrane i Nacionalne bezbednosti SAD, Nacionalne Nanotechnology inicijative i MITRE Innovation programa.\nPrethodni tekstNadzor i upravljanje u industriji – NI Radionica\nSledeći tekstUpravljanje i kontrola rada DC motora male snage putem radio komunikacije\nUpoznajte evropskog robota – ECCEROBOT [VIDEO]\nSchneider Electric spaja stil i funkcionalnost u sledećoj generaciji zidnih prekidača\nABB prezentovao tehnologiju punjenja baterija električnog autobusa za samo 15 sekundi


Pitanje Aleksandru, može i Vulinu (onaj kome su pevaljke zahvalne) da odgovori: Kako da se živi s 33.000 i tri đaka? - Jutarnji GLASnik\nHomeEKONOMIJAPitanje Aleksandru, može i Vulinu (onaj kome su pevaljke zahvalne) da odgovori: Kako da se živi s 33.000 i tri đaka?\nNovinarka Tanja Veselinović se u tekstu za N1 pozabavila temom o preživljavanju u Srbiji i gde je razlika između siromašnih ili onih koji su na ivici da to postanu.\nO tome koliko je sramotno što vlast smatra da četvoročlana porodica sa primanjima od 31.000 ne spada u grupu siromašnih, ne vredi trošiti reči.\nNaravno da najveću zaslugu za sve to imaju vlasti od devedesetih pa do danas.\nMeđutim udarnički trud da nastave istim putem kako bi što siromašnijom i bednijom rajom lakše vladali i manipulisali, ulaže naš premijer, predsednik SNS-a i budući predsednik Srbije, sa sve svojim Ministorom za rad i brigu o sindikalnim vođama i pevaljkama, Aleksandarom Vulinom.\nČovek koji je bio levičar, kleo se u Džonija Štulića, glumio Čegevaru… da ne nabrajamo dalje i da ga ne uznemiravamo dok leškari kraj bazena u Hajatu, slušajući Didule i uživajući u nagradi koju je dobio od Sindikata pevaljki.\nA o toj organizaciji koja sebe naziva Sindikat a dodeljuje Povelju zahvalnosti čoveku koji je doneo najgori Zakon o radu u istoriji ove zemlje…\nPri samoj pomisli na to zlo koje sebe naziva Sindikat, dobijamo kolektivnu mučninu i gađenje, pa ćemo o njima drugom prilikom i o svim njihovim mahinacijama i reketiranju. Pisaćemo u nastavcima, priča je duga, spisak je predugačak…\nDa se manemo tih šibicara i vratimo ozbiljnijim stvarima. U tekstu se dalje navodi:\n„Najveću stopu rizika od siromaštva imaju ljudi koji žive u domaćinstvima s troje ili više izdržavane dece (49,8 odsto). U ugroženu grupu spadaju i samohrani roditelji sa jednim ili više dece. Kako jedna takva porodica živi sa prihodom od 33 hiljade dinara?\nTanja Erac iz Kragujevca živi sa troje dece u iznajmljenom stanu. Radi kao bušač u fabrici Zastava oružje i mesečno zarađuje 33 hiljade dinara. Kada plati stanarinu i račune, za sve ostale mesečne troškove ostane joj 10.000 dinara\nAko se uzme u obzir prag siromaštva od 31 hiljade dinara za četvoročlanu porodicu, ova porodica ne spada u siromašne, već one koji su u riziku da postanu siromašni. Međutim, da li je dovoljno puko preživljavanje da neko ne bi bio siromašan?\nSociolozi kažu i da podatak da je Srbija na prvom mestu u Evropi po stopi rizika od od sirmaštva, pokazuje da ovaj sistem nije funkcionalan: „Problemi su mnogo dublji, počev od nejednake raspodele resursa, polarizacije bogatih i siromašnih, gde imamo političku i ekonomsku elitu sa dosta resursa i veliki broj ljudi koji bukvalno živi na rubu siromaštva“, kaže Aleksandra Nikolajević.\nKako navodi, sistem trenutno marginalizuje pojedince i drži ih na rubu siromaštva, a razlika između onih koji imaju najmanje i onih koji imaju najviše je velika. Trenutno ne postoje naznake da će se taj trend promeniti.“\nTags:SINDIKAT, SIROMAŠTVO, SRBIJA\nPosle izbora nema kajanja… Penzioneri Srbije, Angela Merkel i Vladimir Putin su izabrali – Vučić je predsednik Republike,


PANČEVAC PETAR JOJIĆ: Insistiranje Haga na izručenju osveta za pravdu koju tražimo | 013 info\nPANČEVAC PETAR JOJIĆ: Insistiranje Haga na izručenju osveta za pravdu koju tražimo\nTanjug\tČet, 10/06/2021 - 17:13\nBivši savezni ministar pravde Petar Jojić ocenio je danas da pritisci na Srbiju i insistiranje Haga na njegovom izručenju kao i Vjerice Radete, predstavljaju i osvetu i nameštaljku i pravdanje bombardovanja SRJ.\nNa komentare pojedinaca da bi on i Radeta, zbog kojih je Srbija optužena za nesaradnju sa Mehanizmom, trebalo sami da odu u Hag, Jojić kaže da su takve izjave smešne i da o tome ni ne razmišljaju.\nTom delu javnosti poručuje da "ako su hrabri, sami odu i trunu u kazamatu", a da su oni spremni, ako razlog postoji, da odgovaraju pred domaćim institucijama.\n"Ako sam nešto učinio protiv zakona priznajem moj sud, sud Srbije i pred tim sudom mogu da odgovaram", rekao je Jojić i podsetio da su i on i Radeta u cilju odbrane Šešelja razgovarali sa svedocima i da je to bilo legitimno i legalno u skladu za zakonom i međunarodnim pravom.\nJojić takođe navodi da je sve to osveta i njemu i Radeti i Šešelju i Srbij zbog toga što najavljuju reviziju postupka protiv lidera radikala.\n"Ovo što se sada pokreće je pritisak i osveta prema meni i zbog toga što kao ministar nisam želeo da isporučujem naše državljane u Hag jer je taj sud na najgrublji mogući način, koristeći silu, prekršio međunarodno pravo i u slučaju Vojislava Šešelja, koji je bez rešenja o određivanju pritvora proveo u zatvoru punih 12 godina", rekao je Jojić.\nPrema njegovim rečima, sve to je i nameštaljka zato što su se on i Radeta i Srbija usudili da govore o zločinima i SAD i muslimana i Hrvata i Albanaca, da niko nije odgovarao za zločine nad Srbima, za to što su im "sekli glave i igrali fudbal sa njima".\n"Taj sud ne interesuje slučaj Ramuša Haradinaja, ni to da je u njegovom postupku prethodilo ubijanje više od 30 svedoka, ni zločini Nasera Orića koji je sa jedinicama u Podrinju pobio više od 3.000 Srba i zapalio i opljačkao više od 60 sela", rekao je Jojić i dodao da ih ne interesuje ni Oluja, što je, kako naglašava "čist genocid", ni to što su oslobođeni Ante Gotovina i drugi zločinci.\nJojić je podsetio da je Viši sud doneo odluku da on i Radeta ne mogu biti izručeni zbog nepoštovanja suda.\nSrbija zato, kako kaže, ne može da pobije odluku svog suda da bi je podredila odluci nekog trećeg suda.\n"Ako neko traži da poštujemo međunarodno pravo, te države su dužne da poštuju naš suverenitet i naše sudove i odluke", rekao je on i naglasio da on i Radeta nisu prekršili zakon.\n"Uzimali smo izjave od stotine svedoka po legalnim propisima i naše države i međunarodnog prava a Nataša Kandić je našla dva koji navode kako im je prećeno. Radi se samo o dva svedoka, a kada se kaže vršili uticaj na svedoke to može izgledati kao hiljadu", rekao je Jojić.\nJedan od osnovnih motiva za optužbe da Srbija ne poštuje sud u Hagu i insistiranju na izručenju je, kako kaže i namera da se produži rad Mehanizmu kako bi profitirali na nevinim Srbima i uzimali plate i do 50.000 evra mesečno.\nSrbjia Pančevo Hag


Spinermanija obuzela decu - Moj pedijatar\nU Srbiji se pojavila igračka za decu i odrasle za ublažavanje stresa. Fidžet spiner je za kratko vreme postao popularan, tako da se nadamo da više nećemo čuti za jezivu rusku igricu “Plavi-kit”.\nFidžet spiner je najpopularnija igračka ovog leta, klinci u Srbiji je ne izbijaju iz ruku, a namenjena za one koji imaju poremećaj pažnje, one koji pate od anksioznosti i autizma!\nPotrebno je višak energije usmeriti na Fidžet spiner umesto na okolinu.\n– Rekli su nam da fidžet služi za koncentraciju, ali mi se igramo sa njim i izvodimo razne trikove na što zanimljiviji način – ispričala su nam deca koja su se zatekla ispred prodavnice u kojoj se prodaje fidžet spiner u Beogradu.\nKad smo jednog dečaka od 12 godina pitali što to igra, rekao je zato što mu je dosadno i da smanji nervozu.\nOčigledno je da je popularnost ove “spravice” pokazatelj u kom stanju duha je omladina u Srbiji – potrebna im je vežba i antistres.\nU MNOGIM ŠKOLAMA JE ZABRANJENA\nNajpopularnija igračka ovog leta je, da ponovimo, namenjena za one koji imaju poremećaj pažnje, one koji pate od anksioznosti i autizma, piše livescience.\nMeđutim, zabranjena je u mnogim školama širom SAD zbog đaka koji se više igraju nego što uče.\nU pitanju je mala klizna loptica koja može da se rotira između prstiju, čime izaziva ugodne osećaje, oslobađa od stresa i napetosti.\nMeđutim u poslednje vreme ovaj uređaj je počeo masovno da se koristi u zabavnim video klipovima, a stručnjaci upozoravaju da zabrana ovog uređaja, može samo da šteti deci kojima je svakodnevno potrebna! Nikome još nije jasno zbog čega je zabranjena kada mnogo pomaže deci.\nŠkole u Čikagu, Masačusetsu, Bruklinu, na Floridi su zabranili korišćenje ove “igračke”, a mnogi su se složili da ovo nije nikakva igračka, niti modni detalj, već sredstvo koje je potrebno velikom broju dece u ublažavanju nervoze i anksioznosti, kao i oslobađanju od negativne energije.\nOsoba koja je koristi, u jednoj ruci sa kažiprstom i palcem drži centralni deo spinera, a drugom rukom povlači jedan od krajeva koji započinje rotaciju celog spinera.\nU kasnijim fazama korišćenja, posebno odrasli, lako mogu da barataju i jednom rukom.\nCena fidžet spinera se po specijalizovanim prodavnicama kreće od 700 do 3.000 dinara, ali se u kineskim prodavnicama može pronaći i za mnogo manje novca.


Povratak Turske na Balkan posle primirja u Siriji - 09.07.2019, Sputnik Srbija\nNakon poraza na lokalnim izborima, na kojima je izgubio sve veće turske gradove, uključujući Istanbul, posle dužeg vremena predsednik Turske Redžep Tajip Erdogan... 09.07.2019, Sputnik Srbija\n© AFP 2022 / ELVIS BARUKCICErdogan sa balkanskim liderima na samitu u Sarajevu\nNije to bila jedina „sultanova“ želja izražena u bosanskohercegovačkoj prestonici — izgradnja auto-puta Beograd-Sarajevo i pitanje izručenja gulenista, koji su se, nakon neuspelog državnog udara 2015. godine, sklonili u BiH, takođe su bili u agendi turskog predsednika.\nIntenzivnije okretanje Balkanu\nIako su turski spoljnopolitički ciljevi na Balkanu konstanta i mogu da se prate nekoliko decenija, u njima ima novina koje su povezane sa situacijom na Bliskom istoku, kaže stručnjak za Tursku i Bliski istok Vladimir Ajzenhamer.\n„Sa jedne strane, Turska se zbog delimičnog smirivanja situacije na Bliskom istoku oseća rasterećeno, dok sa druge, zbog angažovanja SAD i Rusije u tom regionu oseća da su joj vezane ruke kako bi ostvarila sve svoje ciljeve, te se ponovo intenzivnije okreće Balkanu“, objašnjava Ajzenhamer Erdoganove motive da baš u ovom trenutku na sto iznese inicijativu za obnovu trilaterale Hrvatska-BiH-Srbija.\nUz to, ne treba zaboraviti i da je spoljnopolitička inicijativa Erdoganu potrebna i zbog unutrašnjih prilika.\nErdoganov uticaj lagano počinje da kopni, kako u Turskoj, tako i van njenih granica, već šest meseci govori se o osnivanju nove partije čiji će predvodnici biti disidenti iz Partije pravde i razvoja (AKP) — bivši predsednik Abdulah Gul, bivši premijer i ideolog neoosmanizma Ahmet Davutoglu, kao i bivši ministar finansija Ali Babadžan.\nPotresi u Erdoganovom dvorištu\nOzbiljni unutrašnji potresi, ističe Ajzenhamer, diktiraju Erdoganu imperativ nekog spoljnopolitičkog uspeha.\n„Dakle, Balkan se ponovo pozicionira kao jedan prostor na kojem se mogu uzeti politički poeni i otuda revitalizacija ove priče. S druge strane, tu su i neki interesi koji poslednjih godina figuriraju kao konstanta. To je, pre svega, rešavanje pitanja Gulenovih pristalica, turskih državljana koji su pobegli iz Turske nakon puča i koji su glavna meta turske spoljne politike, pogotovo u regionu. Bosna je, primera radi, pod velikim pritiskom. Vidimo da se ovih dana to pitanje ponovo poteglo“, objašnjava Ajzenhamer.\nPromoter samo jedne strane\nBalkan je region u kojem turski predsednik može, manje-više, da igra na sigurno i gde s vremena na vreme može da ubere poneki politički poen, a ideja o Turskoj kao patronu balkanskih država svojstvena je Erdoganu, naglašava naš sagovornik.\n© AFP 2022 / ELVIS BARUKCICDobro je i poželjno to što Turska podržava regionalnu saradnju, međutim, senku na turske inicijative baca činjenica da se ova zemlja ponaša kao zaštitnica i promotor samo jedne strane - bošnjačke. Na slici: turski predsednik Redžep Tajip Erdogan i predsednik SDA Bakir Izetbegović.\nDobro je i poželjno to što Turska podržava regionalnu saradnju, međutim, senku na turske inicijative baca činjenica da se ova zemlja ponaša kao zaštitnica i promotor samo jedne strane - bošnjačke. Na slici: turski predsednik Redžep Tajip Erdogan i predsednik SDA Bakir Izetbegović.\nIpak, postavlja se pitanje objektivnih dometa turske spoljne politike na Balkanu i tu treba napraviti bitno razgraničenje, kaže Ajzenhamer. Regionalna saradnja je potrebna Balkanu i balkanskim državama, bilo da se radi o trilaterali BiH-Turska-Srbija, bilo da se radi o trilaterali BiH-Hrvatska-Srbija.\n„U tom kontekstu i Turska, kada se pojavi kao inicijator ovakvih projekata, ona jeste u ulozi jednog afirmativnog pozitivca u regionu. Međutim, ono što postoji kao senka koja večito pada na ovakve projekte i koja dovodi turske intencije u pitanje jeste da Turska istovremeno jeste snažan patron jedne strane u balkanskom trouglu, kada govorimo o srpsko-hrvatsko-bošnjačkim odnosima i da ona, sa jedne strane, nastoji da deluje kao pomiritelj, a s druge, kao promoter i zaštitnik bošnjačkog interesa“, objašnjava Ajzenhamer.\nZbog toga često dolazi do neprimerenih izjava koje dovode do destabilizacije regiona, dodaje on.\nKada se govori o objektivnim dometima turske politike na Balkanu, obično se misli na velike infrastrukturne projekte i kapitalne investicije. Međutim, ako malo zagrebemo ispod površine, osim pojedinih zajedničkih ulaganja i direktnih investicija, još nismo videli nijedan kolosalan projekat koji bi pod turskom kapom ponovo objedinio Balkan.\nBez obzira na sve ekonomske probleme sa kojima se suočava (pad kursa lire, nezaposlenost, recesija), Turska je i dalje ekonomska sila i, sa stanovišta balkanskih država, poželjan ulagač.\nPrema Ajzenhamerovim rečima, problem je u tome što se politička dimenzija turskog uticaja na Balkanu obično prenebregava na račun ekonomske, iako i jedna i druga dimenzija u turskom slučaju idu ruku pod ruku.\nZbog toga se postavlja pitanje je li turski uticaj na Balkanu benevolentan ili maligni, ili je pak istina negde u sredini.\n„Sklon sam mišljenju da je sredina prava definicija i da se mudrom politikom nikada ne sme dopustiti da prevagne na ovu drugu stranu. Dakle, Turska je poželjna kao balkanska država, kao država koja je kulturno vezana za ove prostore, država za koju su pogotovo vezani Bošnjaci. Dakle, i te kako je pozvana da bude prisutna na Balkanu, ali pre svega kao ravnopravan akter, možda čak i inicijator, ali nikako kao patron“, smatra Ajzenhamer.\nŠta sa gulenistima\nProblem sa pripadnicima pokreta Erdoganovog najljućeg neprijatelja Fetulaha Gulena, koji se nalaze u BiH i čije izručenje traži turski predsednik, može, prema Ajzenhamerovim rečima, da bude rešen na dva načina — ili će biti izručeni Turskoj, ili će biti zamoljeni da napuste BiH.\n„Erdogan od tih zahteva neće odustati, veliki pritisak je bio na Kosovo, veliki pritisak je na Albaniju i veliki pritisak je u Bosni. Erdogan je vrlo rešen da se obračuna sa preostalim tragovima Gulenove infrastrukture. To je jedan od njegovih glavnih krstaških pohoda. Da je u pitanju samo politički racio, ta priča bi možda u nekom momentu usahla, ali ovde je u pitanju emocija i iracio i za Erdogana je ovo lična stvar“, zaključuje Ajzenhamer.


Đukić Dejanović: Gradiće se 50.000 stanova za mlade bračne parove\nНасловна Инфо Србија Đukić Dejanović: Gradiće se 50.000 stanova za mlade bračne parove\nPrioritet imaju oni ispod 35 godina\n„Sigurno da je ovo jedna od mera koja će obradovati sve one koje planiraju partnerstvo i porodični život. Ako su mladoženja i nevesta ispod 35 godina smatra se da se radi o mladom bračnom paru. Dragocen nam je svaki bračni par kao što nam je dragocena svaka novorođena beba“, navodi Đukić Dejanović.\n„I parovi koji imaju više od 35 godina moći će da konkurišu za stanove, ali je vrlo verovatno da će prvo sklapanje braka i bračni parovi do 35 godina biti prioriteti. Statistika je dala taj limit ali sigurno da će se napraviti jedan sistem vrednosti koji će dati šansu parovima iznad 35 godina jer ne smemo da ih zaboravimo, jer to bi bila jedna vrsta diskriminacije“, kazala je Đukić Dejanović.\n„Nove podatke ćemo imati 2021. kad budemo imali nov popis, ali sada procenjujemo da se situacija nije bitno promenila. Mladi odlaze, ali ipak je povećan broj sklopljenih brakova za 0,8 odsto, tako da očekujemo da će broj parova biti sličan“, rekla je ministarka.\n„Istina je da je u prvih pet meseci ove godine rođeno 835 beba više nego prošle godine i ti mali pomaci nas vrlo raduju. Ipak, treba sačekati kraj godine kako bismo videli gde smo na godišnjem nivou. Takođe, istina je da se broj sklopljenih brakova povećao za 0,8 odsto što je takođe povoljan trend, tako da nam se čini da ima razloga da razmišljamo da će u narednom periodu, ako se nastavi takav trend, biti nešto boljih demografskih parametara“, navela je ona.\nĐukić Dejanović kaže da je pozitivan prirodan priraštaj bio samo u šest opština – u Preševu, Bujanovcu, Novom Pazaru, Tutinu, Novom Sadu i na Zvezdari.\n„U tim opštinama smo na nivou očekivanog, a na ostalim mestima još uvek nije dobro. Cela Srbija je u potrebi da na najrazličitije načine podstakne mlade ljude da razmišljaju o proširenju svojih porodica“, ističe ministarka.\n„Država će poslodavce stimulisati i podsticati da koriste zakonske olakšice za svoje zaposlene“, poručila je ministarka.\nПретходни текст: Obaveštenje za stanovnike Karađorđeva\nСледећи текстBač objavio konkurs za poljoprivrednike


MINISTAR UDOVIČIĆ POSETIO UŽICE: Gimnazija dobija sportsko odeljenje\nIzvor: SrbijaDanas.com, 13.Jun.2020, 10:46\nJedna od najstarijih obrazovnih institucija u Srbiji.\nMinistar omladine i sporta Vanja Udovičić povodom formiranja novog sportskog odeljenja, obišao je jednu od najstarijih obrazovnih institucija, Užičku gimnaziju.\nPrilikom posete Užicu, ministar Udovičić se družio i sa srpskim paraolimpijcima Nebojšom Đurićem i Milošem Zarićem, nakon čega je obišao radove na izgradnji sportske dvorane za školski sport u Krčagovu.\n- Formiranjem sportskog >> Pročitaj celu vest na sajtu SrbijaDanas.com << odeljenja u gimnazijama, učenici koji se bave sportom i idu na takmičenja i pripreme, moći će na kvalitetan način i da prate nastavu i da postižu vrhunske rezultate u sportu, ali i u školi. Skoro dva veka postojanja svrstava ovu gimnaziju među najstarije obrazovne institucije u Srbiji. U okviru reforme gimnazijskog obrazovanja, uz gimnazije u Novom Sadu, Sremskoj Mitrovici, Subotici, Novom Pazaru i Nišu, gimnazija u Užicu oformiće sportsko odeljenje čime se svim srednjoškolcima širom Srbije daje ista šansa i za obrazovanje i za sport, jer jedno ne isključuje drugo - istakao je ministar Udovičić.\n15:41: Partizan dobio spor sa Ekspo bankom: Klub profitirao 2.3 miliona ...


„Neke zemlje mu kažu – nemoj još“: Dačić o dvostrukoj igri Zapada po pitanju taksi - Sputnjik Srbija\n14:16 15.03.2019 (osveženo 14:53 15.03.2019) Preuzmite kraći link\nMinistar spoljnih poslova Srbije Ivica Dačić izjavio je danas da nemaju svi u međunarodnoj zajednici želju da se nastavi dijalog Beograda i Prištine i da se nađe rešenje za Kosovo i Metohiju, a da neke zemlje igraju dvostruku igru.\nDačić je tako odgovorio na pitanje kako je moguće da ni SAD, niti EU i drugi veliki igrači ne mogu da prisile Prištinu da povuče takse na srpsku robu.\n„Ja ne verujem da je to baš tako, izrazio sam i ranije sumnju da je reč o dvostrukoj igri i sada treba da utvrdimo ko igra te dvostruke igre i šta je cilj toga“, rekao je Dačić.\n„Imamo multipliciranje raznih geopolitičkih problema, nije više samo stvar da se tu prepliću Istok i Zapad, već se prepliću i različiti interesi unutar Zapada“, rekao je šef srpske diplomatije.\nNaveo je da neke zemlje hrabre kosovskog premijera Ramuša Haradija da Priština ne ukine takse upravo da se ne bi nastavio dijalog.\n„Neke zemlje mu kažu nemoj još“, kazao je Dačić, dodajući da pojedine zemlje kažu Prištini da sačeka sa ukidanjem taksi dok se ne završe izbori u EU.\nJedni su protiv, kako kaže Dačić, zbog izbora, drugi zato što će doći novi ljudi na čelo organa EU, a treći su protiv jer se protive principu razgraničenja i zalažu se da Kosovo ne manja granice.\n„Mi smo najveće pristalice nemenjanja granica Kosova, samo što su taj princip odavno narušili, sada ste se setili nemenjanja granica. To bi bilo kao kad je (Sadam) Husein zauzeo Kuvajt pa kaže nema više promena granica“, rekao je Dačić.\nDodao je da je logično pitanje kako je moguće da takse sada opstaju i što pritisak međunarodne zajednice ne daje efekta i ocenio da je to zato što nema jasno preciziranih mera protiv Prištine, zbog čega i neće doći do ukidanja taksi.\n„Nama je najvažnije da se dijalogom dođe do rešenja, a ne jednostranim rešenjima“, poručio je Dačić.


Obeležen 64. nacionalni dan Alžira - Novosti - Turistički svet\nObeležen 64. nacionalni dan Alžira\n22. Novembar 2018\nFoto: Ambasada Alžira\nU beogradskoj hotelu „Hilton“, ambasador Alžira Abdelhamid Šebšub pripredio je, 21. novembra 2018, prijem u čast 64. godišnjice početka rata za nacionalno oslobođenje. Uz predivne zvuke alžirske i srpske himne, u izvođenju gradskog ženskog hora „Barili“, pod dirigentskom palicom Katalin Tasić, ambasador Šebšub je podsetio na to da se ovog dana obeležava godišnjica 1. novembra 1954, dana kada je počela borba za nacionalno oslobođenje.\nToga dana Alžirci su odlučili da se pobune protiv tlačenja, nepravde i ponižavanja, u kojima ih je kolonijalni sistem držao od 1830, da bi povratili slobodu, dostojanstvo, identitet, i od Alžira stvorili nezavisnu i suverenu zemlju.\nAmbasador Šebšub je istakao da je ova godišnjica za nas trenutak da se poklonimo senima naših mučenika, koji su žrtvovali svoje živote, i odamo priznanje njihovoj borbi i požrtvovanju. Takođe, naglasio je da je ovaj dan prilika i da se podsetimo na podršku, koju su bivša Jugoslavija i narod Srbije pružili borbi, koju su Alžirci vodili tih ratnih godina, kao i na posebnu ulogu, koju je imao predsednik Tito.\n- Danas želim da odam poštu i Stevanu Labudoviću, koji je preminuo prošle godine, 25. novembra, a koji večeras, po prvi put, nije sa nama. Snimatelj „Filmskih novosti“ Stevan Labudović pratio je vojnike Nacionalne oslobodilačke vojske, i rizikujući sopstveni život, doprineo da se slikom pokaže istina o alžirskom ratu, pobudi naklonost međunarodnog javnog mnjenja i ospori kolonijalna propaganda - istakao je ambasador Šebšub.\nAlžirska revolucija je svakako obeležila, ne samo istoriju savremenog Alžira, već i istoriju afričkog kontinenta, jer je alžirski oslobodilački rat doprineo da se ubrza proces dekolonizacije u Africi i nadahnuo oslobodilačke pokrete, kako na afričkom kontinentu, tako i drugde u svetu.\nImajući sve ovo u vidu, Šebšub je izjavio da „u tom kontekstu valja se podsetiti na to da je borba alžirskog naroda potakla Generalnu skupštinu Ujedinjenih nacija da usvoji rezoluciju 1514-HB o davanju nezavisnosti kolonizovanim zemljama i narodima. Savremeni Alžir i dalje je privržen principima na kojima se temeljila ta borba i njenim ciljevima, a to su nezavisnost, pravda i dostojanstvo. Na unutrašnjem planu, napori, koje je zemlja uložila u svoj ekonomski, društveni i kulturni razvoj, usklađeni su sa ovim ciljevima, a na ovim odrednicama se i dalje zasniva naša spoljna politika. Alžirski narod, koji je doživeo strahote kolonizacije, prirodno staje uz narode, koji se bore za svoju slobodu i za svoje pravo na samoopredeljenje i nezavisnost“. Zato Alžir, kako navodi Šebšub, na diplomatskom planu, neprekidno radi u prilog unapređenja regionalnog i međunarodnog mira i stabilnosti i poštovanja međunarodnog prava. „I to nije plod sitnih političkih računica ili taktike odlaganja usled spleta datih okolnosti, već je rezultat čvrstog i trajnog uverenja, čiji koreni sežu u našu oslobodilačku borbu, uverenja da narodi imaju pravo na slobodu, dostojanstvo, pravdu i mir“.\nAlžir i Srbija razvijaju dugogodišnje prijateljstvo, iskovano tokom godina borbe i učvršćeno posle sticanja nezavisnosti, kroz zajednički rad na promovisanju ciljeva i principa Pokreta nesvrstanih zemalja. „Imajući u vidu da je Alžir zemlja u razvoju, već niz godina, realizuje ambiciozni razvojni program koji se, uprkos poteškoćama koje nam je nametnula nepredvidivost teških ekonomskih i finansijskih prilika, i dalje sprovodi. Pozdravljam doprinos srpskih preduzeća, koja rade u Alžiru, našim razvojnim naporima, i koristim ovu priliku da privredne subjekte iz Srbije pozovem da dodatno istraže poslovne mogućnosti u Alžiru, i to pre svega u oblasti poljoprivrede, industrije i turizma“.\nImajući u vidu da ceo svet proslavlja završetak Prvog svetskog rata, i to neko kao primirje, neko kao poraz, a Srbija kao veliku pobedu, ambasador je upoznao goste da su se i Alžirci borili rame uz rame sa svojim srpskim drugovima, i čiji zemni ostaci počivaju na grobljima u Srbiji, kao i srpskih vojnika, kojima je, igrom ratne sudbine, alžirska zemlja postala večna kuća, i koji počivaju na jednom groblju u gradu Alžiru.\nPrijemu su prisustvovali potpredsednik Narodne skupštine Republike Srbije, Veroljub Arsić, ministar za rad, zapošljavanje, boračka i socijalna pitanja, Zoran Đorđević, narodni poslanici, predstavnici verskih zajednica, javne ličnosti iz politike, kulture, članovi alžirske zajednice, članovi Duštva prijatelja Alžira, a druženje se nastavilo uz specijalitete alžirskog gastronomskog nasleđa, pre svega, uz ukusni alžirski kuskus, alžirske kolače sa medom i bademima, i, naravno, čuvene alžirske urme, u kojima Srbi uživaju.


Specijalni savjetnik Ujedinjenih nacija za prevenciju genocida Adama Dieng je izrazio zabrinutost povodom odluke Narodne skupštine Republike Srpske od 14.augusta/kolovoza, kojom se poziva na odbacivanje Izvještaja Komisije za Srebrenicu usvojenog 2004. godine.\n“Odbacivanje nalaza Komisije je korak unazad za Bosnu i Hercegovinu. Ono podriva vladavinu prava, domaće i međunarodne napore koji teže postizanju pravde za žrtve zločina počinjenih protiv pripadnika svih etničkih grupa tokom rata u periodu 1992-1995. godine. Nadalje, vrijeme donošenja ove odluke će vjerovatno prouzrokovati dodatne napetosti prije opštih izbora 7. oktobra/listopada i naštetiti naporima za izgradnju dugotrajne stabilnosti i izgradnje mira u Bosni i Hercegovini.”\nKomisija, koja je ustanovljena od strane Vlade Republike Srpske 2003. godine, je ustanovila da je od 10. do 19. jula/srpnja 1995. godine, između 7000 i 8000 bosanskih muslimana nestalo na području Srebrenice, i da je više hiljada bosanskih muslimana ubijeno, na način koji predstavlja teško kršenje međunarodnog humanitarnog prava. Mnogi od komisijskih nalaza su verificirani i potvrđeni presudama međunarodnih, domaćih, i stranih sudova. Dva međunarodna suda, Međunarodni sud pravde i Međunarodni krivični sud za bivšu Jugoslaviju, su zaključila da je masakr bosanskih muslimana u Srebrenici zločin genocida.\nTokom svoje posjete Balkanu u februaru/veljači 2018. godine, specijalni savjetnik Dieng je naglasio da je “evidentno da se događaji iz prošlosti koriste u političke svrhe. Nepovjerenje i izravno neprijateljstvo između političkih lidera koji predstavljaju različite konstitutivne narode sprječavaju bilo kakav značajniji napredak prema pomirenju”. Izrazio je zabrinutost odbacivanjem sudskih presuda, glorificiranjem ratnih zločinaca i njihovih zločina, imenovanjima osuđenih ratnih zločinaca na javne pozicije, i negativni utjecaj koji ovakvi razvoji situacije imaju na proces izgradnje mira u državi.


Na startu duela nije delovalo da će se domaći radovati na kraju. "Trešnjice" su povele u 13. minutu golom Kaluma Vilsona, koji je tako prekinuo "savršeni niz" golmana Dina Hendersona od 10 utakmica bez primljenog gola.\nU nadoknadi vremena Bili Šarp uspeo je da izjednači rezultat, pa se sa 1:1 otišlo na poluvreme.\nU drugom delu nije bilo previše dešavanja, a pobedu domaćoj ekipi doneo je Džon Landstrem pogotkom u 84. minutu.\nKlub iz Šefilda ostvario je 10. pobedu u ligi i sa 36 bodova zauzima peto mesto na tabeli. Bornmut je pretrpeo 14. poraz i 16. je na tabeli sa 26 bodova, dva više od pretposlednjeg Votforda.\nU nedelju uveče je trebalo da se igra utakmica Mančester siti-Vest Hem, ali je odložena zbog oluje.


Ana Milačić sa AEK-om do duple krune\n/ Rektorat /Vijesti /Ana Milačić sa AEK-om do duple krune\nCrnogorska rukometašica Ana Milačić, student Fakulteta za sport i fizičko vaspitanje Univerziteta Crne Gore i apsolvent na Studijskom programu za sportske trenere za rukomet, sa grčkim klubom AEK osvojila je titulu prvaka Grčke i Kupa Grčke.\nSezonu su, kako je kazala i sama Milačić, završili na pravi način, porazili Paok u finalnoj seriji i na njihovom terenu proslavili titulu šampiona.\n"Najbolja odluka koju sam donijela je prelazak iz Soluna u Atinu, iz Kluba Paok", kazala je Milačić za naš sajt. "Niije bilo lako jer sam prešla u redove najvećeg rivala. Prihvatanje novog poduhvata me srodilo sa najdivnijim saradnicima u mojoj karijeri. Član kluba sam postala u decembru i krenuli smo ka zacrtanom cilju - duploj kruni. U februaru smo dominantno osvojili Kup. Nastavili smo sa kvalitetnim treninzima na čelu sa sjajnim i uspješnim trenerom Aleksandrom Sašom Živulovićem, a u međuvremenu napravili jednu lijepu rukometnu priču i ugostili Veselina Vujovića".\nMilačić je svoju rukometašku karijeru započela u RK "Budućnost", gdje je prošla sve kategorije, a igrala je za reprezentativne selekcije Crne Gore, kao i za Naisu (Niš), Lokomotivu (Zagreb), Metalurg (Skoplje), Paok (Solun) i Nea Ionia (Atina).\nDupla kruna proslavljena u Solunu, na terenu najvećeg rivala Paok-a, na neki način istorijska - bez poraza osvojena, služi za ponos i Fakultetu za sport i fizičko vaspitanje, čiji je Milačić apsolvent.


TotalCar.rs » Istorijski rekord Španaca: “Seat” je isporučio pola miliona vozila\nnovo, Prodaja, Seat\nProdaja “Seata” ponovo je krenula uzlaznom linijom u 2018. da bi dostigla ukupno 517.600 vozila, što je 10,5 odsto više nego u 2017. godini (468.400)!\nOvaj rezultat prodaje je najveći u 68-godišnjoj istoriji i premašuje rekord iz 2000. godine (514.800 automobila). Od 2012. godine prodaja Seata” je porasla za više od 60 odsto.\nModel “arona” koji promovisan početkom prošle godine pogurao je celokupnu prodaju “Seata” u 2018. Kompanija je prodala 98.900 jedinica ovog gradskog SUV-a, koji je treći vodeći model u ponudi. “Arona” se uspešno pridružila modelima “ibica”, “leon” i “ateka” kao jedan od četiri stuba brenda.\n“Seat leon” je i dalje najprodavaniji model (158.300) i postigao je jedan od najboljih istorijskih rezultata. Isporuke modela “ibica” dostigle su 136.100 vozila , dok je “ateka” četvrti “Seatov” najprodavaniji model sa 78.200 isporučenih jedinica u 2018. godini.\nProšle godine novi “Kupra” brend je ostvario svoj uspešan debi i ostvario rast od 40 odsto sa prodajom od 14.300 jedinica, što je za 4.100 više nego u 2017.\n– Ostvarili smo dvocifreni rast već drugu godinu zaredom, neuobičajeno dostignuće u automobilskoj industriji. Poverenje klijenta i pozitivni finansijski rezultati nam dozvoljavaju da budemo optimisti i u narednom periodu – kaže predsednik “Seata” Luka de Meo.\nPotpredsednik “Seata” za prodaju i marketing Vejn Grifits istakao je da je 2018. bila je izuzetno važna za ovu kompaniju.\n-Mi smo jedan od najbrže rastućih brendova u Evropi, a najveću prodaju u našoj istoriji imamo zahvaljujući dvocifrenom rastu na glavnim tržištima kao što su Nemačka, Velika Britanija i Francuska. U Španiji, smo takođe povećao prodaju za više od 10 odsto i lider smo na tržištu – rekao je Grifits – Prošle godine svaki treći “Seat” je bio SUV model, što nam je omogućilo da povećamo profitabilnost brenda, kao i distributivne mreže.\nU 2019. godini, novi razvojni asortiman je proširen novim SUV modelom “tarako” koji će u narednim mesecima biti dostupan širom sveta.\nPagani Huayra uživo u Milanu, poznata i cena\nNovi Mclaren Spider – MP4-12S\n“Grand sport” na sceni\nPredstavljen Mercedes-Benz AMG Vision Gran Turismo


Prvi u Srbiji počeli sa grejanjem - Ozon Media\nSremska Mitrovica – Mitrovačka toplana prva je u Srbiji počela grejnu sezonu. “Za 23 godine postojanja preduzeća ovo je najraniji početak grejne sezone jer se sa grejanjem uvek počinjalo u periodu od 5. do 15. oktobra”, rekao je direktor “Toplifikacije” Slavko Sladojević.\n30. septembra, usled pogoršanja vremenskih prilika u dogovoru sa Lokalnom samoupravom i gradonačelnikom Branislavom Nedimovićem, toplana u Sremskoj Mitrovici počela je sa grejanjem. Građani koji se greju preko lokalne kotlarnice već u popodnevnim časovima mogli su da uživaju u toplijem ambijentu svojih stanova, a stanovnici ostalih delova grada toplotu su osetili tek ujutru.\nZa sada sve funkcioniše u najboljem redu, a energenti su obezbeđeni do nove godine. Od početka ovog meseca došlo je i do korekcije cena, iako programom “Toplifikacije” to nije predviđeno. Cena ja povećana za 6 posto zbog poskupljenja gasa i električne energije i iznosi 89,63 dinara po kvadratu bez PDV za stambeni prostor, cena za poslovni prostor po kvadratu se nije menjala, iznosi 203, 63 dinara bez PDV, a ustanove – povlašćeni potrošači plaćaju 177,78 dinara bez PDV.\nMitrovačka toplana je do pre par godina spadala u red najskupljih po ceni grejanja i nalazila se među prve 3 u Srbiji, sada se od 59 toplana nalazi na 28 mestu. Kako je rekao Vlada Petković načelnik Uprave za urbanizam i stambeno – komunalne poslove u Sremskoj Mitrovici u odnosu na Beograd, Mitrovica je jeftinija za 13 dinara. On je pohvalio ekspeditivnost direktora “Toplifikacije” koji je za kratko vreme uspeo da pokrene ceo sistem grejanja.\nGrađani koji imaju u planu da se priključe na grejanje putem toplovoda, treba da podnesu zahtev, na osnovu koga se vrše provere, a ako postoje opšte tehničke mogućnosti postoji i varijanta priključenja.\nPriključak za stambeni prostor iznosi 4.000 dinara po kilovat/satu, a za poslovni prostor 8.000 dinara po kilovat/satu.\n“Toplifikacija” je proteklih godina imala problem sa dugovanjima koja su prelazila cifru od 100 miliona dinara, sada je ta cifra umanjena i iznosi 80 miliona dinara.\nGrađani koji duguju po računima za grejanje, mogu da dođu i dogovore se na koji način žele da otplate dugovanja, bilo da je reč o protokolu ili reprogramu kako bi izbegli naplatu sudskim putem.\nRukovodstvo “Toplifikacije” uvek izlazi u susret svim građanima bilo da se radi o reprogramu duga, redovnim platišama ili novim potrošačima koji žele da se priključe na njihov sistem daljinskog grejanja.\nPoklon paketi za stara lica


Biznis Autor:Beta21. maj. 201911:41 > 11:46\nIstraživanje, koje je pokrenula Inicijativa „Digitalna Srbija“, organizacija koja oko ideje o digitalnoj transformaciji društva u Srbiji okuplja više od 25 organizacija i kompanija iz najrazličitijih privrednih sektora, sprovedeno je uz podršku Kabineta ministra za inovacije i tehnološki razvoj i UNICEF-a.\n„Između ostalog, IT ima izrazito visok izvoz, i logično je da su ljudi u ovoj branši uveliko bili uvedeni u svetske trendove, a potom i prepoznati na svetskom tržištu. Očekujemo da će to što smo se našli na ovoj mapi privući i neke druge relevantne međunarodne institucije da pomognu razvoju ovog sektora, kao i investitore da traže startape u koje bi ulagali i u našoj zemlji“, kazala je Kukić.\n„Pravna regulativa i unapređenje poslovne klime za razvoj startapa i digitalnih biznisa neki su od izazova na koje moramo da se fokusiramo. Pored toga, da bi broj startapa u našoj zemlji porastao, potrebno je da razvijamo preduzetnički duh i preduzetničku kulturu. I na kraju, možda i najvažnija stvar za dalji razvoj je obezbeđivanje investicija za startape na samom početku razvoja“, kazala je predstavnica Inicijative „Digiralna Srbija“.\nOna je ukazala i da je u Srbiji trenutno svaki drugi startap svoj rast finansirao iz ličnih sredstava, „što često znači da su rasli sporije nego što su mogli, kao i da se veliki broj njih ugasio zato što nisu uspeli dovoljno brzo da obezbede kapital“.\n„U ekosistem su ulagali gotovo isključivo strani investitori“, rekla je Kukić, ali je navela da su se u proteklih nekoliko godina pojavila i tri fonda kojima je sedište u Beogradu, što je ocenila kao pozitivno za razvoj startap scene i čega bi moralo biti više.\n„Kao ilustraciju za ovo možemo da iskoristimo Veliku Britaniju, koja 30 odsto investicije u startap otpisuje od poreskog zaduženja, što automatski smanjuje rizik od investicije za ulagača. Mislim da od startapa može mnogo da nauči cela privreda i da je zato važno da više pričamo o ovoj temi“, rekla je Kukić.\nPošto tehnologija postaje sastavni deo svakog biznisa, Kukić je ocenila da je jedini način da se to isplati je da se domaće kompanije iz svih oblasti što više usmere ka stranim tržištima, „a ne da se ograničavaju na Srbiju koja je, u svetskim razmerama, zanemarljivo tržište“.\n„To je još jedna oblast koju država treba da podrži — internacionalizacija poslovanja je zvanično i sama po sebi jedan oblik inovacije, a neminovno vodi ka rađanju novih izuma i unapređenja u kompanijama“, kazala je ona i dodala da se, državne aktivnosti koje postižu najbolje rezultate, pokrivaju dve oblasti — obrazovanje i investicije u startape.\nKukić je navela da je ulaganje sopstvenih sredstava „sasvim je legitiman način pokretanja startapa“ i dodala da su u Srbiji tako počeli mnogi kao što su Nordeus čiju igru igra 200 miliona korisnika širom sveta, Fishing Booker preko koga može da se bukira pecaroško putovanje u skoro 100 zemalja ili Active Collab, koji medju svojim korisnicima ima svetska imena poput kompanija Apple, Nike, Casio, Renault, DHL i mnoge druge.\n„Ono što mi želimo da se dešava u Srbiji je da kvalitetni timovi samostalno biraju da li žele da uzmu investiciju ili ne, umesto da ih na tu odluku primora nedostatak investitora u zemlji“, kazala je Kukić.\n„Procene su da je 80 odasto domaćih IT kompanija u Srbiji uslužno orijentisano, te je samim tim logično da oni formiraju najveći deo znanja u ekosistemu, kako tehničkih, tako i poslovnih. U poslednje vreme sve više uslužnih biznisa u Srbiji fokusirano je na pojedinačne oblasti — recimo rade na projektima koji spajaju medicinu i tehnologiju“, rekla je Kukić.\n„Izgradnja proizvoda je važna, jer se kroz njega isporučuje dodata vrednost, a osim toga startapi zapošljavaju mnogo raznovrsniji kadar — ne samo programere, već i stručnjake za marketing, dizajn i druge oblasti“, rekla je ona.\nPredstavnica Inicijative „Digitalna Srbija“ smatra da se koncept startapa može lako približiti građanima, jer je digitalizacija sveprisutna u Srbiji i zbog toga to nije ništa apstraktno.\n„Mi smo za deset godina prešli od kupovine novina na trafici do informisanja kroz mobilne aplikacije i veb sajtove, fiksni telefon smo zamenili Viberom i glasovnim porukama, redovi u banci se smanjuju zbog online bankinga. Digitalizacija prirodno ulazi u naše živote, a tako će ući i u naše kompanije“, rekla je Kukić.\n„Najveći strah je od toga da će startapi i digitalizacija ‘uzeti posao’ ljudima, a situacija je pritom suprotna – 50 odsto svih novih poslova u Evropi danas dolazi od startapa, dok je do sada digitalizacija kreirala i ugasila podjednak broj poslova“, zaključila je programska direktorka Inicijative „Digitalna Srbija“.


Nakon pobede u ratu Asada čeka — nova borba - Sputnjik Srbija\n13:01 25 Novembar 2020\n08:03 02.02.2020 (osveženo 13:32 02.02.2020) Preuzmite kraći link\nPredsednik Sirije Bašar el Asad je faktički pobedio u dugom i destruktivnom ratu koji je pogodio tu bliskoistočnu zemlju, međutim pred njim su se sada pojavili novi problemi — oporavak ekonomije koju Zapad pokušava da uguši ekonomskim sankcijama, piše američki list „Volstrit džurnal“.\nUprkos merama koje sirijska vlast preduzima i povećanjem plata u državnom sektoru, inflacija u Siriji je izuzetno visoka, procenat siromašnih takođe, izuzetno je nizak broj investicija, a zbog sankcija na sirijskom tržištu nema uvoznih proizvoda.\nList navodi i da inflacija koja izaziva svakodnevni rast cena prehrambenih proizvoda, transporta i lekova stvara netrpeljivost građana, koji sve češće izlaze na proteste protiv vlasti.\nDa bi tome stala na put, sirijska vlast je počela da uvećava devizne rezerve, međutim to se negativno odrazilo na uvoz određenih proizvoda.\n„Volstrit džurnal“ dodaje i da ostaje da se vidi hoće li zemlje koje su podržale Asada da uspostavi kontrolu nad većim delom sirijske teritorije, a misli se na Rusiju i Iran, pomoći i u ekonomskom oporavku te zemlje imajući u vidu da Zapad to neće učiniti sve dok ne dobije garancije da će u Siriji doći do političkih promena.\noporavak, ekonomija, Asad, Sirija


Obama želi Britaniju u EU da bi preko nje nametnuo TTIP - Ekonomske Vesti\nObama želi Britaniju u EU da bi preko nje nametnuo TTIP\n22. apr. 2016 Andrija Matić 0 Comments Barak Obama, Mark Dirn, TTIP, Velika Britanija, War on Want\nAmerički predsednik Barak Obama nalazi se u Velikoj Britaniji kako bi nametnuo „toksični“ Transatlantski tdgovinski sporazum (TTIP), sporazum koji će omogućiti američkim firmama da sruše državne zdravstvene sisteme u Evropi i još mnogo toga, upozorava nevladina organizacija „War on Want“.\nBritanska NVO nazvala je Obaminu posetu „imperijalističkom borbom“ da se Britanija, a preko nje i Evropa, primora da prihvati principe TTIP-a.\nKritičari sporazuma smatraju da su pregovori oko TTIP-a sprovedeni u tajnosti i na nedemokratski način, kao i da će taj sporazum širom otvoriti vrata Evrope velikim američkim kompanijama.\nOni strahuju da će privatni podaci, javne službe, kvalitet hrane, pa čak i sama demokratija biti ugroženi od strane izuzetno moćnog američkog kapitala.\n„War on Want“ kaže da je sporazum naišao na rasprostranjeni otpor širom kontinenta, da Francuska preti da će stopirati pregovora i da u Nemačkoj podrška javnosti drastično opada.\n„TTIP je nepopularan i anti-demokratski“, rekao je Mark Dirn, direktor „War on Want“-a. „Ako Obama zaista veruje u demokratiju trebalo bi da odustane od nametanja ovog sumnjivog sporazuma Evropljanima“.\nVlada Velike Britanija negira da će sporazum ugroziti bezbednost hrane, suverenitet, javne službe i demokratiju, tvrdeći da je „TTIP uspešan i ambiciozan poduhvat koji će britanskoj ekonomiji doneti 14 milijardi dolara godišnje, a evropskoj oko 140 milijardi“.\n← Rusi udvostručili tranzitne takse za strane kamione\nAmerički gas krenuo ka Evropi →\nI u ovoj čorbi mirođija: SAD će učestvovati u Brexit-u\nBritanci ne praštaju Folksvagenu\n5. dec. 2015 Andrija Matić 0


Lokalna zajednica i problematika bujičnih poplava - Stakleno Zvono e-TV magazin\nby Stakleno Zvono · March 6, 2015\nMisija OEBS-a u Srbiji u saradnji sa Stalnom konferencijom gradova i opština organizovala je u Kragujevcu seminar pod nazivom Lokalna zajednica i problematika bujičnih poplava. Skupu su prisustvovali predstavnici organizacija civilnog društva i lokalne samouprave. Cilj seminara bio je usavršavanje veština za smanjenje rizika od poplava, predstavnika Odeljenja za urbanizam, inspekcijskih službi, Sektora za vanredne situacije i poverenika civilne zaštite iz gradova Kragujevac i Jagodina kao i opština Batočina, Rekovac i Lapovo. Na skupu je predstavljen priručnik koji je uradio OEBS i koji bi trebalo da pomogne u izradi operativnih planova za odbranu koji u našoj zemljji ne postoje. Lokalne samouprave nemaju ni stručni, tehnički, a najmanje finansijski kapacitet da rade posao koji im je dodeljen po zakonu iz 2010. godine. One bi trebalo da rade na preventivi kao što su čišćenje rečnih korita i sprečavanje seče šuma.\nSeminar Lokalna zajednica i problematika bujičnih voda\npredstavnici lokalnih samouprava\nU septembarskim poplava najviše je stradala zapadna Srbija, istočna Srbija je imala velike štete. Po pitanju odbrane od poplave vodotokova drugog reda, šumadijski kraj je zapostavljen, jer poslednjih trideset godina ništa se nije radilo po tom pitanju. Opštine nemaju sredstava da regulišu zaštitu od bujica koja svake godine prave velike štete u infrastrukturi. Sve zavisi od sredstava koliko su predvidele za ovu godinu, kako bi radile na preventivinim radovima kao što su čišćenje rečnih korita, sprečavanju seče šuma – objašnjava Milutin Stefanović, direktor Zavoda za zaštitu od bujica i erozija.\nStručnjaci podsećaju da katastrofalne poplave nisu izazvale velike reke, već mali bujični vodotokovi, jer u njihovo održavanje nije ulagano duže od 20 godina. Katastrofalnoj šteti umnogome su doprinela loša zakonska rešenja koja su odgovornost za odbranu od bujičnih poplava prebacili na opštine. Zakon je na neprirodan način podelio reke po opštinskim granicama, a ne po slivovima. Na području Srbije registrovano je više od 15 hiljada bujičnih tokova.\nDržava se brine o tokovima prvog reda i ima ih nekoliko stotina, sve ostalo su vodotokovi drugog reda, a njih ima mnogo više od 20 hiljada, i predstavljaju direktnu opasnost za lokalne zajednice u Srbiji i koje ugrožavaju infrastrukturne objekte. Zbog zakonske regulative lokalne zajednice su dobile obavezu da urade operativne planove za odbranu od poplave, ali treba da postoje i opšti planovi koje radi javno preduzeće Srbijavode, međutim pitanje je da li će obećanje do 2017. godine biti izvršeno. Po mojoj proceni pitanje je da li će biti urađeno i do 2030 godine, jer to je mnogo veliki posao koji nije rađen decenijama – ističe Zoran Gavrilović, iz Instituta za vodoprivredu ”Jaroslav Černi”.\nStručnjaci za vodoprivredu kažu da su se problemi tako nagomilali da će biti potrebno od pet do deset godina da se zaštita od poplava dovede u pristojno stanje. Da bi se krenulo sa mrtve tačke neophodno je hitno promeniti zakone u oblasti vodoprivrede.\nProšle godine smo imali velike bujične poplave koje su osim velike materijalne štete izazvale i velike gubitke ljudskih života. Kako bi se to sprečilo potrebno je preuzeti neke mere, dati određeno mesto lokalnoj samoupravi i uputiti organizacije civilnog društva na njihovu ulogu u tom procesu – rekao je mr Ratko Bajčetić, ekspert ”Udruženja bujičara Srbije” Beograd.\nSkupu su prisustvovali i predstavnici organizacija civilnog društva koje se bave zaštitom životne sredine, kako bi se što više uključili u proces smanjenja rizika od poplava i davanja značajnijeg doprinosa stvaranju društva spremnog da se suoči sa poplavama.\nMomčilo Sretenović direktor direkcije za urbanizam i izgradnju Rekovac\nLjiljana Kostić Štab za vanredne situacije Jagodina\nJasna Jovanović predsednik opštine Lapovo\nTags: akcijaBatočinaekologijaInstitut za vodoprivredu ''Jaroslav Černi''JagodinaLapovoOCDOdrživi razvojOEBSpoplaveProjekatRekovacSrbijaUdruženje bujičara SrbijevodaZavod za zaštitu od bujica i erozija\nNext story (NE)SPROVOĐENJE ZAKONA O HEMIKALIJAMA\nPrevious story Master plan održivog razvoja planine Rudnik


Tanjug 19. novembra 2019. 19:50\nPARIZ – Ono što EU rizikuje ako nastavi da zemlje kandidatkinje odguruje od sebe jeste komšiluk koji služi kao zaklon za krijumčare i kriminalce, kojim će upravljati ogorčene nacionalističke vlade, a mogući su i lokalni sukobi koji uključuju članice NATO-a, kao što su Albanija i Crna Gora, piše „Blumberg“.\nU članku, u kojem analizira francuski predlog reforme procesa pridruživanja Evropskoj uniji, navodi se da predloženi proces ne bi unapredio postojeći metod, već sugeriše da Makron pokušava da pitanje daljeg proširenja bloka uguši birokratskim prigovorima, što je strateška greška.\nTokom vikenda, evropsko izdanje Politika objavilo je francuski nezvanični dokument poslat na razmatranje drugim državama članicama EU, koji sadrži predloge za reformu proširenja. Ona se zalaže za promenu trenutnog procesa u skladu sa četiri principa: čineći ga postupnijim, namećući jasne i lako proverljive uslove za prelazak iz jedne faze u drugu, povezujući prolazak svakog testa sa opipljivim ekonomskim koristima i uvodeći pretnju da se proces može preokrenuti.\nU teoriji to deluje kao značajna promena, piše „Blumberg“. Francuska predlaže sedam koraka u kojima bi se sprovodio proces, a zemlje kandidatkinje bi pre punog članstva dobijale pristupe odabranim EU programima i fondovima.\nMeđutim, kako ocenjuje „Blumbeg“, u praksi se to ne razlikuje mnogo od onoga što sada imamo. I trenutni proces je reverzibilan dok zemlje ne budu prihvaćene kao članice, kriterijumi za pristup su jasni i EU ima moć da u bilo kom trenutku smanji ili poveća pomoć kandidatkinjama. Sve zemlje Zapadnog Balkana imaju sa blokom sporazum o stabilizaciji i pridruživanju koji regulišu postepeno stvaranje zona slobodne trgovine. Posebni programi EU otvoreni su za ove zemlje, čak i one sa kojima pregovori o pristupanju nisu zvanično otvoreni, navodi „Blumberg“.\nAko Makron zaista želi da EU nastavi da se širi, on nema razloga da zahteva predložene izmene pre nego što blok otvori razgovore sa Severnom Makedonijom i Albanijom. Ako im se tokom razgovora ponudi određeni vremenski rok pridruživanja, ove zemlje verovatno ne bi imale ništa protiv, piše „Blumberg“.\nPrema dokumentu, Francuska želi da Evropska komisija u skladu sa njenim idejama da konačan predlog izmena do januara 2020. godine. To je teško izvodljivo, s obzirom na to da je Komisija preokupirana prenošenjem vlasti na novu predsednicu Ursulu fon der Lajen i njene komesare. Mađarska je dobila portfelj proširenja, a njenog kandidata jedan odbor Komisije je odobrio tek juče.\nUkoliko se i ostale članice slože sa francuskim planom, lopta će biti na terenu balkanskih lidera. A što proces duže traje, Makron će biti srećniji – francuski glasači se protive proširenju, ocenju „Blumberg“.\n„A ono što će EU i Francuska dobiti ako preduzmu takav rizik svakako nije ono što antimigracijski glasači očekuju. Stanovništvo zemalja kandidatkinja već emigrira u EU u ogromnom broju. Makronov otpor proširenju je nerazuman i strateška greška. Umesto što popuštaju glasačima, lideri bi trebalo da se podsete zašto širenje ima smisla: između ostalog, spoljne granice EU će biti sigurnije“, zaključuje „Blumberg“.


Grad Zrenjanin - Otvoreno republičko takmičenje iz matematike za učenike ekonomskih škola\nPočetna / Otvoreno republičko takmičenje iz matematike za učenike ekonomskih škola /\nOtvoreno republičko takmičenje iz matematike za učenike ekonomskih škola\nGrad Zrenjanin i Ekonomsko-trgovinska škola „Jovan Trajković“ danas i sutra domaćini su učesnicima republičkog takmičenja iz matematike učenika ekonomskih, pravno-birotehničkih, trgovinskih i turističko-ugostiteljskih škola Srbije. Organizator republičkog nivoa takmičenja je Zajednica ekonomskih, pravno-birotehničkih, trgovinskih i ugostiteljsko-turističkih škola Srbije.\nSvečano otvaranje upriličeno je danas u konferencijskoj sali hotela „Vojvodina“, a prisutnima se, u ime Grada Zrenjanina i gradonačelnika, obratio pomoćnik gradonačelnika Simo Salapura. Poželeo je učenicima i njihovim profesorima prijatan boravak u našem gradu i uspeh na takmičenju.\n“Grad Zrenjanin izdavaja znatna finansijska sredstva za funkcionisanje osnovnog i srednjoškolskog obrazovanja u našem gradu. Između ostalog, izdvajamo i novac za podršku našim učenicima, kroz stipendije, ali i podršku učešća na raznim takmičenjima. Drago mi je da učenici zrenjaninskih škola postižu dobre rezultate na najvišem nivou takmičenja, prošle godine su domaćini republičkih takmičenja bili Gimnazija i hemijsko-prehrambena, tekstilna i tehnološka škola, evo sada ekonomsko-trgovinska škola u matematici. Nadamo se da će naši učenici pokazati kvalitet, a da će se i učenici iz drugih škola ovde lepo provesti, steći nova iskustva i prijateljstva”, poručio je Salapura.\nPredsednik Upravnog odbora Zajednice ekonomskih, pravno-birotehničkih, trgovinskih i ugostiteljsko-turističkih škola Srbije i direktor Prve ekonomske škole iz Beograda Milibor Saković rekao je da učešće u takmičenju uzimaju sve škole članice Zajednice, kojih je 183, a da su danas u Zrenjaninu najkvalitetniji učenici iz cele Srbije.\n“Ovo nije jedino takmičenje u okviru Zajednice, ali je najbrojnije i najzahtevnije za domaćina takmičenja. Ja mu ovom prilikom čestitam na prošlogodišnjoj pobedi, ali i organizaciji ovogodišnjeg takmičenja i nadam se da će da će u daljem toku takmičenja sve proteći u najboljem redu”, kazao je Saković.\nUčesnike takmičenja i goste pozdravila je i predstavnica škole domaćina, direktorka Dragoslava Golušin, koja je rekla da je Ekonomsko-trgovinska škola „Jovan Trajković“ dobila organizaciju takmičenja najvišeg ranga na osnovu prošlogodišnjeg uspeha koji su postigli učenici te škole. Izrazila je očekivanja da će Zrenjaninci biti dobri domaćini, a da će takmičari iz naše škole i ovoga puta zabeležiti dobre rezultate.\nU ime Školske uprave za Banat, učesnike i goste pozdravila je načelnica Snežana Oluški Vlačić.\nNa republičko takmičenje plasiralo se 127 učenika iz 40 škola sa teritorije cele Srbije. Nakon svečanosti otvaranja, počeo je i takmičarski deo, u trajanju od tri ipo časa, koji podrazumeva izradu i šifrovanje zadataka. Objavljivanje konačne rang liste i proglašenje pobednika je sutra, od 11.30 časova. Pobednici će biti proglašeni u pojedinačnoj konkurenciji, za sva četiri razreda, a ekipni pobednik biće škola koja je imala sva četiri takmičara i koji budu najbolje rangirani.